Ada Sebab Mengapa Anda Perlu Tahu Tahap Kolesterol, Jika Tidak Berisiko Pada Otak!

Adakah anda telah melakukan pemeriksaan kesihatan diri berkaitan tahap kolesterol? Kebanyakan individu dewasa perlu menjalani ujian kolesterol setiap 4 hingga 6 tahun sekali.

Mereka yang mengalami
masalah kolesterol tinggi
 juga berdepan risiko untuk mendapat isu kesihatan berkaitan
penyakit jantung
 dan
angin ahmar
.

Tetapi apakah kaitan penjagaan jantung dengan otak?

Untuk mendapatkan lebih banyak info tentang Kesihatan Jantung, sila dapatkannya
di sini.

Memahami tahap kolesterol

Kolesterol adalah bahan lemak lipid
 sterol yang diperlukan tubuh untuk berfungsi dengan baik. Ia bergerak melalui
saluran darah
 untuk sampai kepada sel-sel yang memerlukannya.

Sel tubuh menggunakan kolesterol untuk pelbagai fungsi penting. Antaranya seperti dalam penghasilan hormon dan
pencernaan makanan
 berlemak.

Pun begitu, jumlah kolesterol yang terlalu banyak dalam darah boleh menyebabkan penumpukan plak pada saluran darah.

Lama-kelamaan plak ini boleh menjadi radang dan pecah, yang akhirnya menyebabkan pembekuan.

Jika pembekuan ini menyekat aliran darah melalui arteri pada jantung, ia boleh mengakibatkan masalah kesihatan diri seperti
serangan jantung
.

Sekiranya pembekuan ini berlaku pada arteri pada otak, ia boleh
menyebabkan strok.

Jenis kolesterol

Seperti yang dinyatakan tadi, kolesterol bergerak melalui aliran darah dalam zarah-zarah yang disebut lipoprotein. Terdapat pelbagai jenis lipoprotein yang mempunyai kesan-kesan berbeza.

Lipoprotein berketumpatan rendah, atau disebut sebagai LDL, boleh menyumbang kepada plak.
Kolesterol LDL
 kadang-kadang disebut kolesterol ‘jahat’.

Berdasarkan kajian mendapati bahawa jika seseorang individu menurunkan kadar kolesterol LDL, ia secara tidak langsung dapat mengurangkan
risiko penyakit jantung
 dan strok.

Penyebab kolesterol LDL yang paling tinggi adalah gaya hidup yang tidak sihat.

Berat badan berlebihan
 dan pengambilan makanan berlemak daripada produk berasaskan haiwan sering dikaitkan dengan tahap kolesterol LDL yang tinggi.

Faktor lain yang cenderung menyebabkan individu mempunyai masalah kolesterol LDL tinggi adalah seperti genetik diwarisi daripada ibu bapa.

Selain itu, masalah kesihatan diri melibatkan keadaan perubatan dan pengambilan ubat-ubatan tertentu juga boleh menyebabkan kolesterol tinggi.

Jika pernah mendengar mengenai kolesterol jahat, sudah tentu kisah lawannya si
kolesterol ‘baik’
 juga telah anda ketahui.

Ia adalah lipoprotein berketumpatan tinggi atau disebut sebagai HDL. Ia menyerap kolesterol dan membawanya ke hati.

Daripada hati akan menyingkirkannya daripada tubuh.

Disebabkan itu, penyelidik berpendapat bahawa kandungan tahap kolesterol HDL yang tinggi berkemungkinan dapat mengurangkan risiko anda untuk terkena penyakit jantung dan strok.

Baca juga:

Penggunaan ubat penurun tahap kolesterol

Untuk menurunkan kolesterol demi kesihatan diri, ia boleh dilakukan dengan pengambilan ubat.

Penggunaan ubat untuk menurunkan kadar kolesterol – khususnya ubat yang dikenali sebagai statin – telah terbukti dapat merendahkan risiko mengalami strok dan dapat mengurangkan keterukan strok, jika terjadi.

Dengan mengurangkan kadar LDL, statin dan ubat penurun kolesterol lain boleh membantu mencegah pembentukan plak. Ia seterusnya mengelakkan masalah penyakit jantung atau strok.

Malah, statin juga terbukti dapat mengurangkan risiko strok pada pesakit dengan tahap kolesterol normal.

Statin juga berfungsi untuk menstabilkan deposit plak yang ada dengan menjadikan plak kurang berlemak dan lebih berserat. Ini sekali gus membuatkan ia kurang berisiko untuk pecah.

Sekiranya plak pecah, kepingan plak bebas bergerak dan mungkin memasuki aliran darah.

Keadaan itu meningkatkan kebarangkalian untuk
tersekat pada arteri
 yang membekalkan oksigen ke otak dan boleh berlaku strok.

Di sinilah wujudnya hubungan antara masalah kolesterol tinggi dan otak.

Banyak kajian yang dilakukan juga menunjukkan hubungan signifikan antara penggunaan statin dengan penurunan risiko strok.

Berdasarkan meta-analisis (kajian yang menganalisis semula hasil beberapa kajian lain), mendapati penggunaan statin mengurangkan risiko strok sebanyak 21%.

Malah dengan pengurangan tahap kolesterol LDL sebanyak 10% menunjukkan penurunan risiko untuk mengalami serangan angin ahmar sehingga 15.6%.

Sudah tentu kajian spesifik terhadap statin menunjukkan hasil yang lebih menarik!

Beberapa kajian menunjukkan, walaupun statin memberikan pengurangan risiko strok secara umum. Namun manfaat terbesar dilihat pada mereka yang tidak pernah mengalami serangan tersebut.

Ubat penurun kolesterol lain tidak menunjukkan hasil memberangsangkan seperti statin.

Namun terdapat kajian kecil menunjukkan kesan perlindungan daripada ubat penurunan kolesterol lain, yang membantu meningkatkan kadar kolesterol HDL.

Contohnya dalam kajian mengenai gemfibrozil.

Ia menunjukkan penggunaan ubat ini boleh mengurangkan risiko strok sebanyak 31% dengan faedah terbesar dilihat pada tahap awal HDL yang rendah.

Penjagaan kesihatan diri: Mengurangkan risiko strok

Garis panduan semasa menetapkan tujuan penurunan tahap kolesterol adalah untuk mengurangkan risiko
penyakit jantung koronari
 dan strok.

Garis panduan ini secara amnya mengesyorkan agar individu berikut mengekalkan kadar kolesterol seimbang:

Tidak
mempunyai penyakit jantung

Tiada risiko penyakit serangkai
berkaitan jantung seperti diabetes
,
tekanan darah tinggi
 dan obesiti

Kadar kolesterol total seimbang itu adalah kurang daripada 240 mg / dL, dengan LDL di bawah 160 mg / dL dan HDL di atas 40 mg / dL.

Manakala individu dengan risiko kesihatan diri seperti
penyakit kardiovaskular,
 disarankan untuk menetapkan tahap kolesterol lebih baik bagi melindungi diri daripada penyakit jantung dan strok.

Mereka harus mengekalkan tahap kolesterol total di bawah 200 mg / dL, dengan LDL di bawah 100 mg / dL, dan HDL di atas 60 mg / dL.

Jika terdapat sebarang pertanyaan mengenai kolesterol, dapatkan rundingan doktor untuk lebih kepastian.


Ada Kain Buruk Di Rumah? Ini 5 Peraturan Penting Jaga Kain Lap Dan Tip Mencuci

Bayangkan situasi di mana kalian tertumpah minuman di ruang tamu, apa perkara pertama yang akan terlintas di fikiran? Tentu sahaja kain buruk atau kain lap bukan? Jadi, kita semua mungkin kena ada ‘benda’ yang
sangat penting ini di rumah masing-masing
!

Untuk mendapatkan lebih banyak informasi tentang Habit Sihat, anda juga boleh klik
di sini
.

Kenapa rumah kita semua kena ada kain buruk?

Berasal daripada pakaian seperti baju, seluar atau tuala lama yang tidak lagi digunakan, ia biasa dijadikan sebagai kain untuk mengelap, mencuci dan membersihkan kotoran di tempat tertentu.

Kebiasaannya, kain-kain ini akan diletakkan di
 lokasi tertentu di rumah
 termasuk tandas, dapur dan mungkin ruang tamu. Ia seakan satu keperluan yang mustahak untuk setiap kediaman.

Mungkin ada orang yang
 lebih gemar menggunakan tisu
 berbanding kain kerana ia lebih moden.

Namun, penggunaan kain lap itu sudah pasti jauh lebih praktikal selain menjimatkan duit poket.

Apa yang penting, kita semua perlu tahu cara yang betul untuk menggunakan kain ini agar ia tidak menjejaskan tahap kebersihan dan kesihatan. Persoalannya, apa yang perlu dipertimbangkan?

Ini peraturan penggunaan kain lap yang penting!

Aspek penggunaan dan penjagaan kain buruk itu perlu dititikberatkan bagi mengelakkan sebarang kesan negatif daripada berlaku seperti jangkitan kuman yang boleh memudaratkan tubuh badan.

Menurut Pegawai Perubatan
Columbia Asia Hospital
, Dr S Malar Santhi, wujud 5 tatacara penting ketika menggunakan dan memakai kain ini dalam usaha
menjamin keselamatan anda seisi rumah
.

#1. Kategorikan kain mengikut kawasan

Pertama, anda perlu mengkategorikan kain itu mengikut kawasan ia akan digunakan. Misalnya, ia mungkin boleh diletakkan
di tandas, dapur, beranda, stor, loteng
 dan lain-lain yang masing-masing khas untuk ada di satu tempat itu sahaja.

Pendek kata, satu kain pengelap untuk dapur, satu lagi kain khas diletakkan di stor dan seterusnya.

#2. Kategorikan kain buruk mengikut tujuan

Selain aspek kawasan, tujuan kain ini digunakan juga amat penting. Mungkin individu hanya boleh guna satu kain untuk satu sebab sahaja contohnya bagi
membersihkan kotoran akibat tumpahan
 minuman, makanan, minyak dan lain-lain.

#3. Asingkan kain mengikut warna dan jenis

Dalam pada itu, anda juga perlu tahu bahawa tidak semua kain itu sesuai untuk dijadikan kain lap.

Ini kerana fabrik itu sendiri wujud dalam pelbagai jenis warna dan jenis. Bayangkan pula jika kain itu
berwarna putih dan bertekstur nipis
, adakah ia sesuai untuk diletakkan di dapur atau tandas?

#4. Tetapkan had tempoh penggunaan

Namanya sahaja kain buruk, tetapi jangan pula menggunakannya terlalu lama sehingga ia nampak lusuh, pudar dan koyak. Sebaiknya, tetapkan had tempoh penggunaannya seperti seminggu atau sebulan sahaja
sebelum ia dibuang dan diganti
 dengan yang baharu.

Baca lagi artikel berkaitan:

Elak Beli Baju Warna Putih Sebab Takut Lusuh? Ini 5 Trik Agar Baju Lebih Putih Macam Baru Beli!

Gemar Pakai Pewangi Baju Selepas Cucian? Ini Risiko Tersembunyi Anda Perlu Tahu!

Buat 9 Langkah Ini Kalau Tak Nak Baju Berbau Hapak Selepas Dibasuh!

#5. Bersihkan jika sudah terlalu kotor

Apabila ia telah nampak kotor namun masih boleh dipakai, anda ada dua pilihan iaitu untuk buang atau basuh. Di antara dua pilihan itu, membersihkan mungkin lebih baik kerana ia lebih jimat.

Pun begitu, anda tidak boleh sewenang-wenangnya mencampurkan ia sahaja di dalam mesin basuh
bersama pakaian yang lain
. Jika tidak, ia mungkin akan mencemarkan pakaian anda yang lain terutama yang masih baharu.

Bagaimana pula cara cuci kain lap dengan betul?

Setiap hari, individu mungkin akan menggunakan sekurang-kurangnya 1 atau 2 helai kain buruk untuk
 membersihkan kotoran di rumah
. Jadi, bagaimana pula jika untuk seminggu atau sebulan?

Anda mungkin boleh menjimatkan penggunaan kain ini dengan cara
mencucinya pada kadar yang ideal
. Mengejutkan, ramai pakar menyarankan anda membersihkan kain ini sehari sekali.

Sebenarnya, ia bukan sahaja bertujuan untuk menjimatkan malah mengurangkan risiko individu daripada terkena jangkitan kuman atau alahan kulit akibat terdedah pada kain yang kotor.

Kedengaran agak mudah, namun anda perlu tahu cara cuci yang betul agar tidak memudaratkan:

Rendam kain di dalam baldi berisi air dan sabun pencuci.

Gosok kain dengan tangan atau berus hingga tanggal kotoran.

Bilas kain dan jemur di ampaian atau dalam mesin pengering.

Lipat kain dan boleh guna semula apabila perlu.

Ada beberapa tip atau trik tambahan yang anda boleh cuba untuk buat kain buruk anda itu
lebih bersih dan wangi
. Selain menggunakan rendaman air panas, anda juga boleh mencampurkannya dengan ekstrak buah sitrus untuk aroma lebih menenangkan.

Konklusinya, kain lap di rumah anda itu tidak boleh diguna, dibuang atau dicuci sewenangnya ya?


Suka Membaca Buku Bersama Si Kecil? Ada 7 Sebab Anda Harus Guna Suara Yang KUAT

Pernah terfikir tak saat anda membaca buku dengan si kecil, kenapa anda perlu membacanya dengan kuat? Sebenarnya ia berkaitan dengan manfaat tumbesaran anak. Katanya, ini juga merupakan teknik mengajar anak membaca yang betul.

Jom ketahuinya dengan lebih lanjut.

Teknik mengajar anak membaca buku

Anda masih tercari-cari kaedah atau cara untuk mempertingkatkan penggunaan tatabahasa anak?

Dalam masa yang sama anda ingin memupuk nilai moral dan pengajaran dalam kehidupan si manja, jadi sudah tentu membaca adalah jawapannya.

Pelbagai kajian menunjukkan bahawa membaca buku bersama si kecil memberikan pelbagai manfaat.

Ia dapat membantu mereka dalam aspek perkembangan sosial seperti belajar
bercakap, berinteraksi serta meningkatkan kemahiran bahasa.

Selain akan mengeratkan hubungan dengan ibu bapa, tabiat mengajar anak membaca sedari awal usia juga dapat menjadikan mereka untuk lebih memahami dunia di sekeliling dan memiliki sifat jati diri.

Dalam kajian lain berkaitan tabiat ini, turut menyatakan bahawa masa yang diluangkan bersama anak juga dapat mengekang sebarang tingkah laku agresif,
hiperaktif dan kesukaran untuk fokus.

Perlu ke membaca buku dengan kuat?

Membaca merupakan 1 bahagian penting dalam aspek perkembangan dinamik
 manusia.

Melaluinya, kita bukan sahaja belajar untuk berkomunikasi dan memperolehi ilmu pengetahuan, tetapi kita turut dapat pelbagai kemahiran dan manfaat lain.

Namun, adakah anda tahu sebenarnya terdapat kelebihan jika anda sebagai ibu bapa membacakan buku kepada anak-anak dengan suara yang kuat. Haa…tapi janganlah sampai terpekik terlolong, itu dah lain.

Kuat dalam konteks ini maksudnya dengan nada suara yang jelas dan bukan sekadar berbisik.

Lebih elok lagi jika anda dapat menunjukkan mimik muka atau melakukan perubahan nada suara seiring dengan watak dalam buku yang dibaca. Sudah tentulah ia dapat menarik minat si kecil, bukan?

9 manfaat membaca dengan kuat

Tabiat mengajar anak membaca bukan sekadar untuk menarik minat si kecil untuk mendengar anda membaca semata-mata, sebenarnya ada banyak manfaat dan kebaikan lain.

Jom ketahui 9 manfaat membaca buku dengan kuat.

 Membantu perkembangan anak

Tabiat membaca dengan kuat kepada anak-anak seharusnya dimulakan selepas anak dilahirkan. Ia merupakan 1 cara terbaik untuk
 membiasakan si kecil yang baru lahir dengan suara anda
.

Semakin mereka membesar, mereka akan memerhatikan anda saat anda membaca dengan menggerakkan mata dari kiri ke kanan sambil menggunakan mulut dan suara untuk memverbalkan apa yang tertulis di dalam buku.

Sementara anda membacakan buku kepadanya, tanpa disedari si kecil sedang memerhatikan anda.

Secara tidak langsung, mereka belajar beberapa kemahiran asas mengenai apa itu membaca. Bukankah itu satu manfaat yang baik?

 Mempertingkatkan kemahiran bah
asa

Untuk belajar bahasa baru, pertama sekali adalah untuk mendengarnya. Biasanya, perkataan yang kita gunakan dalam percakapan harian sangat terhad dan cenderung digunakan secara berulang kali.

Jadi saat anda bercerita dan membacakan buku kepada si kecil, ia merupakan cara terbaik untuk memperkenalkan perkataan baharu.

Oleh itu, manfaat yang diperolehi adalah dapat membantu menambah perbendaharaan kata si kecil.

Lebih banyak perkataan baharu yang diketahui si kecil pastinya lebih baik. Ia bukan sahaja membantu mengenali perkataan baharu tetapi turut membolehkan si kecil untuk mengekspresikan dirinya dengan lebih baik.

 Senaman otak

Saat kita bercerita kepada anak, kita sebenarnya mewujudkan 1 rangsangan di dalam otak mereka. Anak-anak bukan sekadar mendengar, tetapi turut mewujudkan idea yang berbeza di dalam fikiran.

Penyelidikan menunjukkan mengajar anak membaca
buku akan merangsang aktiviti otak.
 Anda juga boleh menggalakkan mereka untuk berkongsi apa yang mereka fikirkan sekali gus mengajar mereka tentang kehidupan.

Saat kita membaca, kita sedang
‘menyuap’ imaginasi mereka dan membuka ruang untuk mereka berfantasi
tanpa had.

 Pupuk nilai moral

Adakah anak anda lebih mendengar kata-kata daripada individu luar seperti guru mereka di sekolah berbanding anda sebagai ibu bapa?

Jangan risau, anda tidak keseorangan, malahan ramai ibu bapa lain turut mengalami isu yang sama.

Jadi melalui bercerita dengan anak, ia adalah antara cara untuk si kecil mendengar nasihat anda.

Sebaiknya anda dinasihatkan untuk cuba menyelitkan sebarang nilai moral dan pengajaran berkaitan kehidupan dalam penceritaan anda.

 Wujudkan sifat empati

Terdapat bukti mengatakan, pembacaan khususnya
cerita fiksyen,
dapat memberikan manfaat dalam membina sifat empati dalam diri anak.

Sebagai contoh, membaca mengenai perjuangan pahlawan, sudah tentu akan dapat mewujudkan rasa kecintaan kepada negara.

Sekiranya anda mahukan si kecil untuk mempunyai rasa tanggungjawab kepada dunia dan masyarakat sekeliling, berikan inspirasi kepada mereka melalui pembacaan.

Pemilihan buku yang baik juga dapat membantu mempertingkatkan sifat empati pada anak.

 Meningkatkan fokus

Pasti anda pernah melalui saat di mana ketika sedang membacakan buku, si kecil sibuk bermain dengan anak patung atau permainan mereka.

Paling menguji kesabaran apabila mereka sibuk menyelak helaian buku berbanding mendengar apa yang anda ceritakan.

Anak-anak kecil memang sukar untuk duduk diam dan itu adalah kenyataan.

Fokus merupakan 1 kemahiran yang perlu dipelajari si kecil
. Sebagai ibu bapa, anda jangan berputus asa.

Pastikan anda membaca kepada si kecil sekurang-kurangnya 4 hingga 5 minit setiap hari.

Percayalah, lama-kelamaan si manja akan belajar untuk menumpukan perhatian dan duduk diam dalam tempoh masa tertentu.

 Jalinan kasih

Paling utama, manfaat yang diperolehi daripada membacakan buku kepada anak-anak adalah untuk dapat meluangkan masa bersama. Ia pastinya 1 perkara yang tidak boleh dijual beli.

Ia bukan sekadar membantu menambah kemahiran dalam diri mereka tetapi dalam masa yang sama mengeratkan jalinan antara ibu bapa dan anak-anak. Jangan lepaskan peluang ini, okay?

Mulakan membaca hari ini

Jika sebelum ini, anda tidak pernah membaca buku bersama anak, masih belum terlewat untuk melakukannya. Mulakan dengan buku cerita yang mempunyai
 watak kartun yang diminati si kecil.

Ketepikan segala gajet dan tugasan harian, luangkan masa paling tidak 5 hingga 10 minit untuk membacakan buku kepada si kecil. Gunakanlah masa yang ada untuk membina momen indah bersama anak-anak.


9 Cara Semulajadi Merawat Sakit Gigi Tanpa Jumpa Doktor

Proses pertumbuhan gigi bongsu biasanya melibatkan rasa sakit sekali gus menyebabkan
emosi menjadi tidak menentu. Jadi apakah rawatan sakit gigi yang sesuai untuk mengatasi kesakitan geraham ini?

Ikuti artikel ini untuk pilihan rawatan yang mungkin dapat membantu.

Untuk mendapatkan lebih banyak info tentang Kesihatan Mulut, sila dapatkannya
di sini.

9 rawatan sakit gigi

 Berkumur

Antara kaedah rawatan yang popular untuk sakit gigi adalah
berkumur dengan air garam.
 Gunakan campuran garam dengan air suam untuk membantu menjaga gusi agar lebih sihat dan membunuh bakteria berbahaya.

Kaedah yang turun disaran oleh doktor gigi ini juga merupakan satu cara yang amat mudah dan efektif dalam membantu melegakan kesakitan.

Baca juga:

 Ais

Jika kesakitan ini disebabkan bengkak, anda boleh
menggunakan ais untuk membantu melegakannya
. Bungkuskan ais pada sehelai tuala bersih atau gunakan pek ais dan letakkan di kawasan yang bengkak. Cara ini juga membantu melegakan kerengsaan.

Rawatan sakit gigi – Bunga cengkih

Kajian menunjukkan bunga cengkih membantu melegakan kesakitan gigi. Anda boleh menggunakan bunga cengkih itu sendiri atau minyak yang dihasilkan dari
 bunga cengkih.

Jika menggunakan bunga cengkih, kepitkannya di antara gigi yang menyebabkan kesakitan tanpa menggigitnya. Biarkan sehingga kesakitan berkurangan.

Bagi yang memilih menggunakan minyak bunga cengkih, letakkan beberapa titis minyak ke atas kapas dan letakkannya pada gigi yang sakit, biarkan sehingga rasa sakit itu berkurangan.

Aloe vera

Sesuai digunakan untuk memberikan kelegaan dan mengurangan kerengsaan pada bahagian yang sakit. Ia turut membantu merawat gusi yang terluka ketika proses gigi tumbuh. Anda boleh
meletakkan gel aloe vera
 pada belakang mulut.

 Teh

Jika anda mengalami gusi bengkak, anda boleh gunakan uncang teh. Ia sesuai digunakan kerana sifatnya yang anti-radang yang terkandung dalam asid tannic.

Cara yang untuk menggunakan kaedah ini adalah dengan membancuh secawan teh dan sejukkan ia ke dalam peti sejuk, bersama
uncang teh
 yang dibiarkan di dalam cawan tersebut.  Apabila air itu menjadi sejuk, ambil uncang teh dan letakkan di dalam mulut, di atas gusi yang bengkak.

 Daun jambu batu

Daun
jambu batu
 sangat berkesan untuk merawat kesakitan anda. Ia mengandungi anti-spasm, bersifat antibakteria dan membasmi kuman.

Ambil sehelai daun jambu dan kunyahkan secara perlahan-lahan di dalam mulut. Air yang keluar dari daun itu akan memberi kesan dalam beberapa minit. Cara lain, anda boleh ambil 5-7 helai daun dan rebuskan dalam periuk selama 5 minit. Setelah sejuk, gunakan air rebusan itu untuk berkumur.

 Serbuk penaik

Ia bukan sahaja membantu merawat bengkak, tetapi
serbuk penaik
 juga boleh melegakan kesakitan. Campurkan sedikit ubat gigi bersama serbuk penaik, dan letakkan pada bahagian gigi yang sakit.

 Daun pudina, salah satu rawatan sakit gigi

Dikenali antara ubat penahan sakit yang baik. Ia bersifat anestetik yang akan mengurangkan kesakitan dan menghapuskan bakteria di dalam mulut yang menyebabkan jangkitan, malah ia mempunyai aroma segar semulajadi.

Anda boleh memilih menggunakan daun pudina segar dan letakkan pada kawasan yang sakit selama 20 minit dan kesakitan akan berkurang.

Jika anda ingin menggunakan ekstrak
daun pudina
, titiskannya pada kapas dan letakkan pada gigi yang sakit. Biarkan selama beberapa minit.

 Timun

Timun juga boleh membantu melegakan kesakitan,
 cuma ia tidak memiliki fungsi anti-jangkitan. Basuh timun dan letakkan di dalam peti ais, apabila ia sejuk, potong ia dan letakkan pada bahagian yang sakit.

Tip tambahan rawatan sakit gigi

Berikut adalah beberapa tip untuk mengelakkan kesakitan gigi anda menjadi bertambah teruk:

Jauhi makanan yang keras dan sarat dengan gula

Perbanyakan minum air

Berus gigi setiap kali selepas makan

Jika masih sakit, anda boleh dapatkan ubat seperti ibuprofen di farmasi

Semoga petua dikongsikan ini dapat membantu anda mengatasi masalah yang dialami.

Jika semakin teruk,
berjumpalah dengan doktor gigi
 untuk mendapatkan pemeriksaan lanjut.


Bangun Tidur Tengok Mata Sembap? Ini 10 Punca Mata Bengkak Secara Tiba-Tiba!

Bangun sahaja tidur,
 anda rasa mata bengkak dan sakit
? Eh, apa punca mata bengkak secara tiba-tiba. Pasti anda terfikir, apakah yang menyebabkan bengkak pada mata ini tiba-tiba terjadi.

Untuk mendapatkan lebih banyak info tentang Kesihatan Mata sila dapatkannya
di sini.

10 punca mata bengkak secara tiba-tiba

Tahukah anda, ada beberapa faktor yang boleh menyebabkan bengkak pada mata terjadi. Kami senaraikan 10 perkara yang boleh menyebabkan bengkak pada mata anda.

#1. Pengambilan garam terlalu banyak

Terlalu banyak
kandungan garam atau natrium
 dalam makanan sememangnya tidak elok untuk tubuh atau penampilan anda.

Garam tambahan boleh menjadikan badan anda mengekalkan kandungan air.

Lebihan air dalam tubuh ini kemudiannya menyebabkan bengkak pada wajah dan badan anda.

 Ini biasa berlaku pada waktu pagi selepas anda makan makanan yang masin pada malam harinya.

#2. Menangis punca mata bengkak secara tiba-tiba

Tangisan menyebabkan cecair
 terkumpul di sekitar mata anda
, yang kemudiannya menyebabkan bengkak dalam waktu yang singkat.

Pembengkakan bawah mata yang berlaku sekali-sekala disebabkan tangisan mungkin akan hilang dengan sendirinya.

#3. Tidur yang tidak cukup

Kajian mendapati bahawa tidak cukup tidur boleh menyebabkan pembengkakan pada bawah mata.

 Ia juga boleh menyebabkan kelopak mata terkulai, mata yang merah, dan lingkaran hitam di bawah mata. Tanda-tanda lain adalah kulit yang pucat dan mulut terkulai.

Kurang tidur boleh melemahkan otot
di sekitar mata anda
.
 Ia juga boleh menyebabkan kehilangan kolagen iaitu tisu elastik yang terletak pada bawah mata.

Ini menyebabkan cecair terkumpul di kawasan tersebut lalu menjadikan kawasan pada bawah mata anda membengkak.

#4. Alahan punca di sebalik punca mata bengkak secara tiba-tiba

Alahan boleh menyebabkan cairan berkumpul dalam sinus dan di sekitar mata anda. Ini boleh menyebabkan
pembengkakan di bawah mata
.

Reaksi alahan juga boleh menjadikan mata anda menjadi merah, gatal, dan berair. Alahan adalah penyebab biasa mata bengkak.

Ia berlaku kerana sel pelindung yang berada pada mata anda, yang disebut sel mast, mengeluarkan protein imun yang disebut histamin untuk melawan alergen.

Ini menjadikan mata anda
 menjadi sensitif dan berair
. Mata anda juga akan mengeluarkan air mata untuk membersihkannya daripada sebarang habuk atau alergen lain.

#5. Punca mata bengkak secara tiba-tiba disebabkan merokok

Menghisap rokok, shisha, atau cerut boleh menyebabkan iritasi pada mata anda.

Anda juga mungkin akan mengalami reaksi alahan
 jika anda merupakan perokok pasif
. Ini boleh menjadikan air mata anda menjadi punca pembengkakan pada bawah mata.

#6. Jangkitan pada mata

Jangkitan pada mata boleh menyebabkan mata bengkak pada satu atau kedua-dua belah mata. Anda juga boleh mengalami jangkitan pada bebola mata atau kelopak mata.

Jangkitan dan pembengkakan biasanya akan terjadi pada sebelah mata terlebih dahulu, tetapi boleh merebak dengan cepat ke sebelah mata yang lain.

Elakkan daripada
 menyentuh atau menggosok mata
anda jika mengalami jangkitan.

Jangkitan mata biasanya akan hilang dalam tempoh seminggu. Anda mungkin memerlukan rawatan antibiotik untuk merawat jangkitan pada mata anda.

Baca juga:

#7. Kelenjar air mata tersekat punca mata bengkak secara tiba-tiba

Kelenjar air mata anda berfungsi mengalirkan air mata dan cecair semula jadi dalam mata anda.

Sekiranya kelenjar ini tersumbat, cecair mungkin terkumpul di sekitar mata. Ini boleh menyebabkan pembengkakan pada bawah mata.

Kelenjar air mata yang tersekat adalah perkara biasa yang berlaku pada bayi, tetapi ia turut boleh berlaku dalam kalangan kanak-kanak dan orang dewasa.

Penyumbatan kelenjar ini boleh berlaku
disebabkan oleh faktor jangkitan
, alat solek, atau kecederaan pada mata.

Dalam kebanyakan kes, ia akan hilang dengan sendirinya dalam tempoh setelah beberapa hari.

#8. Kecederaan pada mata

Goresan atau lekukan kecil di sekitar mata boleh berlaku disebabkan oleh kuku jari anda sendiri atau berus solek.

Kecederaan pada mata boleh menyebabkan pembengkakan pada bawah mata kerana badan anda menyembuhkan kulit yang
 nipis dan lembut di kawasan mata
.

Terkena sesuatu pada atau sekitar mata anda juga boleh menyebabkan bengkak pada mata.

Hentakan daripada objek-objek tumpul boleh menyebabkan mata bergerak sedikit ke bawah dan kemudiannya kembali ke kedudukan asalnya.

Ini membuatkan darah mengalir ke kawasan tersebut. Darah dan cecair akan memicu pembengkakan atau lebam di bawah mata anda.

#9. Penyakit Grave

Penyakit Graves juga disebut
sebagai penyakit mata tiroid
. Ia berlaku apabila kelenjar tiroid anda tidak dapat menyeimbangkan hormon tiroid dalam tubuh anda.

Penyakit Graves kadangkala boleh berlaku jika anda mengambil terlalu banyak ubat tiroid.

Anda akan memerlukan rawatan dengan segera. Doktor anda mungkin mengesyorkan beberapa jenis ubat-ubatan atau rawatan lain.

#10. Mononukleosis

Mononukleosis berpunca daripada serangan virus.

Perubahan pada mata dan penglihatan, termasuk
pembengkakan di bawah mata
, mungkin merupakan tanda anda sedang mengalami mononukleosis.

Jangkitan ini kadangkala disebut sebagai ‘penyakit ciuman’, tetapi anda juga boleh dijangkiti daripada bersin dan batuk individu lain.

Kesimpulan

Bengkak pada mata anda sememangnya boleh berpunca daripada 10 perkara ini.

Jika anda tidak pasti apakah sebenarnya yang menyebabkan punca mata bengkak secara tiba-tiba, sila terus ke hospital atau klinik untuk dapatkan
cara hilangkan bengkak mata
 dengan cepat daripada doktor!


Tanda-tanda Penyakit Mental Pada Kanak-kanak

Penyakit mental boleh berlaku kepada sesiapa, dari individu dewasa sehingga kanak-kanak. Walau bagaimanapun, simptom dan tanda-tanda penyakit mental bagi setiap peringkat usia adalah berbeza. Anda harus belajar untuk mengenali tanda untuk mendiagnosis penyakit mental bagi mendapatkan bantuan yang betul.

Ia mungkin sukar untuk mengenal pasti penyakit mental. Ada masanya anda tidak mengetahui apakah yang berlaku, ada kalanya tafsiran penyakit yang anda buat adalah salah, jadi anak anda tidak mendapat rawatan yang diperlukan. Memahami tanda dan simptom adalah penting untuk membantu anak anda mendapat apa yang diperlukan.

Perubahan emosi

Anda mungkin akan melihat anak anda berasa sedih, dan kesedihan itu berlarutan untuk dua minggu atau lebih. Atau perubahan emosi yang dialami menjejaskan pembelajaran dan perhubungan di sekolah atau di rumah. Mereka mungkin secara tiba-tiba berasa gembira, dan secara mendadak berasa sedih. Atau emosi itu bertahan itu tempoh yang lama.

Rasa ketegangan

Anda perlu memerhatikan anak anda. Jika mereka mengalami penyakit mental, mereka boleh berasa takut dengan persekitaran mereka tanpa sebab. Ketakutan itu boleh menjejaskan denyutan jantung atau pernafasan mereka. Jantung mereka mungkin berdegup lebih pantas dan mereka akan tidak cukup pernafasan. Sesetengah ketakutan boleh menjejaskan aktiviti kehidupan seharian mereka.

Perubahan dalam tingkah laku

Tingkah laku mereka mungkin berubah atau mereka tidak dapat mengawal tingkah laku mereka. Mereka mungkin berkeinginan untuk menggunakan senjata untuk mencederakan individu lain, atau mereka mahu membunuh semua individu. Mereka mungkin mencuri barang kanak-kanak lain. Perubahan dalam tingkah laku ini adalah petanda penyakit mental.

Sukar fokus

Mereka mungkin mengalami kesukaran untuk memberikan tumpuan kepada peperiksaan, kerja rumah, atau tugasan di dalam kelas. Ini boleh mengakibatkan markah teruk di sekolah.

Hilang berat

Tanda penyakit mental lain yang mungkin dihadapi adalah anak anda boleh kehilangan berat badan walaupun mereka tidak mahu, atau ketika mereka tidak melakukan sebarang perkara untuk mengurangkan berat badan. Gangguan mental boleh menjejaskan tidur atau pemakanan. Mereka mungkin mengalami gangguan tidur atau pemakanan akibat penyakit mental.

Mencederakan diri sendiri

Ada masanya, mereka mahu mencederakan diri mereka sendiri. Mereka mungkin melukakan atau membakar bahagian badan mereka. Mereka mungkin mempunyai pemikiran untuk membunuh diri dan mencuba untuk membunuh diri.

Simptom fizikal

Kanak-kanak yang mengalami penyakit mental mungkin mempunyai beberapa simptom fizikal seperti sakit kepala atau sakit perut.

Penyalahgunaan alkohol

Sesetengah kanak-kanak, merasakan dadah atau alkohol dapat membantu mereka untuk mengatasi masalah mental. Mereka mungkin menggunakan alkohol atau mencuba untuk merokok. Mereka mungkin menggunakan dadah untuk berasa lebih tenang.

Walaupun tidak semua kanak-kanak dengan penyakit mental akan mengalami simptom atau tanda-tanda penyakit mental seperti ini, anda perlu membawa mereka untuk mendapatkan pemeriksaan lanjut. Pengesanan awal boleh membantu mereka untuk mendapatkan rawatan efektif yang berkesan pada masa yang sesuai. Sentiasa ingat untuk menjaga anak-anak anda.

Hello Health Group
 tidak memberikan nasihat, diagnosis atau rawatan perubatan.

Anda mungkin berminat untuk membaca artikel:

Kanak-kanak Tidur Mengigau: Apakah Punca Ia Berlaku?

Snek Untuk Kanak-kanak: Apa Yang Anda Perlu Tahu?

Kanak-kanak Berpotensi Menderita PTSD Jika Kerap Memikirkan Peristiwa Traumatik


Hari-Hari Kena Tindih Hantu Masa Tidur? Ini Derita Pesakit Somniphobia

Tahukah anda ada sejenis fobia yang buatkan anda rasa takut dan sukar untuk tidur? Fobia ini merupakan sesuatu yang benar-benar berlaku dan boleh mengancam nyawa penghidapnya.

Fobia ini juga dikenali dengan nama somniphobia, iaitu fobia untuk tidur.

Apa itu somniphobia?

Pernahkah anda dengar mengenai somniphobia? Somniphobia berasal dari perkataan latin
somnus
 yang bermaksud tidur dan
phobos
yang bermaksud takut.

Somniphobia ialah satu fobia yang mengganggu individu daripada mendapatkan tidur yang berkualiti. Selalunya, individu yang menderita somniphobia akan sengaja mengelak untuk tidur malam.

Mereka alami rasa gelisah yang amat sangat sehingga ia mengacau corak tidur mereka.

Penghidap somniphobia mungkin rasa terlalu penat sebelum tidur, namun mereka masih akan mengalami
kesusahan untuk terlelap kerana perasaan resah dan gelisah
 yang mengganggu mereka.

Walaupun kemudiannya mereka mungkin akan tertidur, penghidap somniphobia akan kerap terjaga dan kitaran ini akan berulang-ulang sehingga keesokan hari.

Individu yang menderita akibat somniphobia tidak mungkin akan mendapat tidur yang berkualiti.

Mereka juga mempunyai kadar hormon kortisol yang tidak normal dalam badan. Ini menyebabkan mereka selalu berada dalam keadaan berjaga-jaga dan risau terhadap sekeliling.

Punca somniphobia

Penghidap somniphobia bukan sengaja tidak mahu tidur. Sebaliknya, mereka mempunyai ketakutan lain yang membuatkan mereka rasa takut untuk tidur.

Namun, gejala yang menjadi punca individu menghidap somniphobia selalunya berkaitan dengan gangguan semasa tidur seperti:

1. Kelumpuhan tidur (
sleep paralysis
)

Keadaan yang juga dipanggil ‘kena tindih hantu’
 ini bukan disebabkan perkara mistik.

Sebaliknya, ia merupakan salah satu bentuk gangguan tidur yang boleh menyebabkan anda rasa seperti lumpuh dan tak boleh bergerak ketika tidur.

Lazimnya, golongan ini akan rasa takut untuk tidur kerana risau ‘ditindih’. Perasaan risau ini pula sebenarnya akan membuatkan
sleep paralysis
 jadi semakin teruk.

Tambah lagi, ada penghidap kelumpuhan tidur yang bukan hanya mengalami kelumpuhan, tetapi turut
disertai dengan halusinasi
 yang boleh menjadikan tidur jadi amat menakutkan.

2. Selalu mendapat mimpi ngeri

Penghidap somniphobia selalu mengalami mimpi ngeri yang seakan-akan nyata dan benar-benar berlaku.

Mereka juga alami
mimpi yang berkaitan dengan trauma yang mereka pernah hadapi
seperti kematian insan tersayang, kemalangan ataupun berkaitan dengan perkara menakutkan yang mereka pernah lihat.

Pendek kata, perkara ini akan buatkan penghidap sukar untuk lena dan rasa takut untuk tidur kerana bimbang akan mendapat mimpi ngeri yang sama berulang kali.

3. Berjalan semasa tidur (sleepwalking)

Tahukah anda individu yang berjalan semasa tidur boleh mendapat kecederaan yang serius? Mereka boleh terjatuh ataupun bertindak memukul orang lain semasa dalam keadaan tidak sedarkan diri.

Selain itu,
orang yang berjalan semasa tidur
 juga boleh meninggal dunia akibat daripada perbuatan berbahaya yang mereka lakukan ketika tidur!

Oleh itu, mereka takut untuk tidur kerana risau akan keselamatan diri semasa waktu beradu.

Ada banyak lagi punca yang boleh akibatkan somniphobia. Penghidap somniphobia menganggap kematian sebagai tidur besar (
big sleep
).

Oleh itu, mereka tidak rasa selesa untuk tidur kerana menganggap tidur juga merupakan satu bentuk kematian.

Kesan somniphobia

Penghidap somniphobia sudah pasti akan mengalami rasa mengantuk ketika waktu siang. Oleh itu, mereka akan sukar untuk fokus ketika bekerja.

Selain itu, mereka juga akan mengalami rasa penat yang amat sangat berikutan
tidur mereka yang tidak pernah cukup.

Disebabkan mereka sukar untuk tidur,
circadian rhythm
 (jam tidur) mereka juga akan terganggu. Ini akan akibatkan rembesan hormon dalam badan juga menjadi tidak seimbang.

Pesakit somniphobia akan kerap mengalami gangguan
mood
 yang akan membuatkan mereka senang sakit hati ataupun jengkel terhadap orang lain.

Semua kesan ini akan membuatkan hidup pesakit somniphobia jadi sengsara. Mereka mungkin pada akhirnya akan
terjerumus di dalam lingkaran depresi
jika penyakit ini tidak dirawat oleh pakar.

Apa pesakit somniphobia boleh lakukan?

Pesakit somniphobia perlukan rawatan daripada pihak yang bertauliah untuk mengubat penyakit mereka. Jangan risikokan nyawa anda dan juga kerjaya jika anda mengalami rasa takut dan sukar untuk tidur.

Bukan semua pesakit yang mempunyai fobia memerlukan rawatan. Fobia lain seperti
fobia terhadap haiwan ataupun makanan
 boleh dielakkan dengan mudah, caranya adalah menjauhi objek-objek tersebut.

Namun, penghidap somniphobia tidak dapat lari daripada masa tidur. Malah mereka terpaksa berhadapan dengannya saban malam.

Oleh itu, golongan ini mungkin boleh melakukan terapi sebagai salah satu kaedah rawatan yang berkesan.

Walau bagaimanapun, pesakit somniphobia tidak digalakkan untuk mencari rawatan sendiri. Berhubunglah dengan doktor pakar supaya dapat bina sebuah regimen yang sesuai dengan keadaan kalian.

https://www.questionpro.com/t/AQG9BZhrqY


Rawat Jerawat Dengan Produk Berasaskan Tretinoin, Ikut Cara Pakai Ini, Barulah Berkesan!

Jerawat… Susah betul nak bebas daripada masalah ini, terasa mahu putus asa saja! Tunggu dulu, sudahkah anda cuba merawat jerawat dengan tretinoin?

Retin-A (tretinoin) dikategorikan sebagai ubatan preskripsi yang diguna untuk merawat jerawat pada tahap ringan dan sederhana.

Ia juga tergolong dalam ubatan yang digelar retinoid topikal, ubat-ubatan yang berasal daripada Vitamin A.

Antara manfaat penggunaan tretinoin,
membantu rawat keradangan jerawat
 serta berfungsi dengan baik sekali untuk merawat jenis komedonal (yang ada banyak
blackheads
dan
whiteheads
).

Selain itu, ia tersedia dalam bentuk topikal iaitu gel dan krim, boleh disapu pada bahagian wajah yang ditumbuhi jerawat.

Pun begitu, rawatan ini berisiko mencetuskan beberapa kesan sampingan. Justeru, ketahui cara-cara penggunaan yang betul agar kesan tidak diingini boleh dielak!

Tretinoin, bagaimana ia berfungsi?

Tretinoin berfungsi sebagai
comedolytic
, untuk mengelak penyumbatan liang pori daripada berlaku.

Untuk pengetahuan kalian, apabila liang pori bersih tidak tersumbat, jerawat dan bintik hitam tidak dapat terbentuk.

Produk ini bakal mempercepatkan kadar perolehan sel, menyingkirkan sel kulit mati dengan cepat dan mengurangkan pengumpulan sel-sel mati di dalam folikel (pori).

Justeru, ia mengurangkan
pembentukan jerawat jenis comedones,
 yang merupakan permulaan bagi setiap jerawat.

Manfaat-manfaat tretinoin

Tretinoin juga adalah retinoid, bermaksud ia merupakan sebentuk Vitamin A. Retinoid merangsang pergantian sel kulit anda.

Sel-sel kulit mati akan dapat disingkirkan dengan cepat apabila sel kulit baharu timbul ke permukaan.

Perolehan sel yang lebih cepat membuka liang pori anda lantas membebaskan
bakteria terperangkap atau perengsa yang menyebabkan masalah jerawat.

Retinoid sama seperti tretinoin, membantu kulit anda dalam mengatur pengeluaran minyak semula jadi (sebum), yang boleh mencegah risiko jerawat masa hadapan.

Bukan itu sahaja, ia mengandungi sifat anti radang, yang menolong membersihkan jerawat
pustules
 aktif (jerawat bernanah).

Tretinoin untuk kedutan

Bahan ini telah dikaji secara terperinci untuk kesannya pada tanda-tanda penuaan yang dapat dilihat.

Memberangsangkan! Krim tretinoin telah menunjukkan kedua-dua kesan jangka pendek dan panjang pada
pengurangan penampilan kedutan!

Itulah sebabnya mengapa ia merupakan antara ramuan yang popular dalam kebanyakan krim muka dan mata yang dijual di pasaran.

Tretinoin untuk parut jerawat

Ia juga dapat digunakan untuk mengurangkan penampilan parut jerawat. Oleh sebab tretinoin mempercepat pergantian sel pada kulit anda, ia dapat mendorong pertumbuhan sel baharu di tempat berparut.

Tretinoin, dalam beberapa bentuk telah diuji dan terbukti berjaya sebagai kaedah berkesan untuk
merawat parut jerawat.

Bahan ini juga kadangkala digunakan untuk menyiapkan kulit bagi rawatan pengelupasan kimia (
chemical peel)
 yang mensasarkan parut.

Peringatan!

Wanita yang sedang menyusu atau hamil TIDAK BOLEH menggunakan produk berasaskan bahan ini, kerana belum banyak dikaji pada ibu mengandung.

Terdapat pilihan-pilihan rawatan jerawat yang lebih baik (dengan rekod prestasi terbukti) yang lebih sesuai dan selamat semasa kehamilan.

Menakutkan sekali, tretinoin oral dikaitkan dengan kecacatan kelahiran.

Walaupun tidak ada petunjuk tretinoin topikal mempunyai kesan yang sama, namun wanita hamil disarankan untuk tidak menggunakannya sebagai langkah berjaga-jaga.

Kesan-kesan sampingan

Seperti semua ubatan lain, anda mungkin bakal melihat beberapa kesan sampingan semasa mula menggunakan tretinoin, antara yang paling biasa terjadi adalah seperti berikut:

Kekeringan, berkeruping dan mengelupas: Hampir semua pengguna bahan ini mengalami kekeringan kulit sehingga tahap tertentu. Kulit anda mungkin akan
mengalami pengelupasan, kemerahan bahkan kegatalan.
 Ini biasanya lebih teruk pada beberapa minggu pertama, dan secara beransur-ansur bertambah baik apabila kulit anda menjadi lebih ‘tahan’ terhadap rawatan

Menyengat atau terbakar: Semasa pertama kali menggunakannya, ia mungkin menyakitkan. Anda mungkin merasakan sensasi panas atau terbakar. Kulit juga mungkin akan menjadi merah seketika setelah pemakaian. Namun, ini semua normal dan biasanya akan reda setelah beberapa minit

Photosensitivity
: Tretinoin boleh menyebabkan
photosensitivity
(kepekaan ekstrem terhadap sinar ultraviolet matahari dan sumber cahaya lain). Anda akan lebih mudah terdedah kepada selaran dan kerosakan matahari semasa menggunakan ubat ini. Justeru, anda amat dinasihatkan untuk menjauhkan diri daripada sinar matahari dan sumber cahaya lain. Juga,
gunakan pelindung matahari dengan SPF 30 atau lebih setiap hari untuk melindungi kulit anda

Tip menggunakan tretinoin dalam merawat jerawat

Sebilangan besar mereka yang menggunakan tretinoin akan mengalami kekeringan dan pengelupasan sehingga tahap tertentu.

Tetapi dengan penjagaan tambahan, anda dapat mengurangkan kerengsaan dan rasa tidak selesa.

Berikut adalah beberapa tip yang boleh anda cuba:

Pastikan anda menggunakan ubat seperti yang diarahkan. Memakai dengan lebih banyak tidak semestinya lebih baik!

Pelembap akan menolong atasi kulit kering yang dialami.
Gunakan pelembap yang lembut,
 bebas minyak dan
non-medicated
 sekurang-kurangnya 2 kali sehari, lebih kerap jika perlu

Sekiranya kekeringan dan pengelupasan menjadi sangat teruk sehingga anda sendiri tidak tahan, ada beberapa perkara yang boleh diubah. Pertama, gunakan ubat anda selang hari buat sementara waktu. Setelah kulit terasa lebih baik, anda boleh mula menggunakannya setiap hari semula. Cuba gunakan pelembap terlebih dahulu dan kemudian baru menyapu tretinoin di bahagian atas

Sekiranya kulit anda sangat senang untuk mengalami iritasi, cuba gunakannya hanya dalam waktu yang singkat, seperti sejam atau lebih, dan kemudian terus basuh. Perlahan-lahan tingkatkan jumlah masa pemakaian ubat mengikut kesesuaian, ya

Selamat mencuba!


Penjagaan Bayi Minggu ke-34

Perkembangan & Pelakuan

Perkembangan bayi anda

Bayi anda kini meneroka objek dengan goncangan, menghantuk, menjatuhkan  dan membuang bahkan mencuba kaedah menggigitnya. Anda boleh melakukan aktiviti berdasarkan objek tersebut dengan membaling, menekan, goncang, dan membuka untuk menarik minat mereka.

Pada minggu kedua bulan kelapan, anak anda mungkin akan dapat:

Mengalihkan kiub atau objek lain dari satu tangan ke tangan yang lain;

Memeriksa objek dengan menggoncang, memukul, menjatuhkan dan membuang

Berdiri berpegang kepada seseorang atau sesuatu;

Menentang jika anda cuba untuk mengambil mainannya;

Berusaha untuk mendapatkan mainan yang di luar jangkauan;

Bermain sorok dan agah;

Mendudukkan diri dari kedudukan meniarap.

Sokongan untuk bayi anda

Bayi anda juga akan terpesona dengan mainan yang mempunyai fungsi-fungsi tertentu, seperti telefon. Jika mereka tidak boleh memegangnya sendiri ke telinga, anda patut melakukannya untuk mereka dan berpura-pura untuk berbual. Dalam beberapa bulan yang mendatang, mereka akan mula menggunakan objek untuk tujuan yang sepatutnya- memberus rambut mereka, minum menggunakan cawan dan membebel pada telefon mainan mereka.

Kesihatan & Keselamatan

Apa yang perlu saya bincangkan dengan doktor?

Kebanyakan doktor tidak menjadualkan pemeriksaan yang kerap untuk bayi bulan ini. Ini lebih baik memandangkan kebanyakan bayi masa ini tidak menikmati lawatan ke pejabat doktor. Hubungi doktor jika terdapat sebarang kebimbangan yang tidak boleh anda tunggu sehingga lawatan bulan depan.

Apakah yang perlu saya tahu?

Berikut adalah beberapa perkara yang perlu anda tahu:

Keracunan

Ketahui bahan-bahan beracun, dan hindarkannya dari rumah anda:

Semak label setiap produk kimia di rumah anda.

Pastikan kosmetik, produk penjagaan diri, ubat-ubatan, vitamin dan mineral tambahan, bahan pencuci, racun perosak, dan semua bahan-bahan rumah lain dikunci dan di luar capaian bayi anda.

Jika boleh, beli ubat-ubatan yang mempunyai penutup yang tidak boleh dibuka anak anda dan cari produk isi rumah yang paling kurang toksik.

Simpan bahan-bahan berbahaya di dalam bekas asal untuk mencegah tercampur-

Jangan panggil ubat “gula-gula” atau mengambilnya dalam pandangan bayi anda. (Kanak-kanak gemar meniru tingkah laku)

Pastikan tumbuhan ruamh jauh daripada jangkauan bayi anda.

Racun ialah sebarang bahan yang membahayakan badan. Walaupun sesetengah racun hanya menyebabkan sakit perut sementara,  racun lain boleh merosakkan paru-paru atau usus, dan ada yang membawa maut.

Anda boleh belajar langkah berikut apabila bayi anda keracunan:

Jika bayi anda tidak boleh bernafas, lakukan bantuan pernafasan dan hubungi 999.

Hubungi 999 juga dengan segera jika bayi anda hilang kesedaran, menjadi amat mengantuk, rasa terbakar, seperti mempunyai sakit tekak yang teruk, atau mengalami sawan. Walaupun anda tidak melihat tanda-tanda itu, hubungi pusat kawalan racun tempatan anda dan minta nasihat – kadangkala simptom boleh ditangguhkan.

Cuba keluarkan sebarang bahan yang didapati dalam mulut bayi anda dan simpan sampel jika boleh.

Jangan cuba untuk membuat mereka muntah atau memberi mereka ipecac atau arang yang  diaktifkan – anda perlu mendapatkan arahan profesional pertama.

Apabila anda menghubungi nombor kecemasan, anda mungkin akan diminta memaklumkan nama bahan yang ditelan bayi anda, masa dan jumlah yang diambil, umur dan berat bayi anda, tanda-tanda yang mereka alami, dan nombor telefon anda.

Jika ia adalah pada pakaian mereka, bawa mereka keluar. Bilas kulit bayi anda dengan air suam dan terus sekurang-kurangnya 15 minit jika terdapat luka terbakar.

Jangan gosok minyak atau gris pada luka terbakar kerana  boleh memburukkan lagi keadaan.

Jika racun dalam mata bayi anda, cuci mata, tuangkan air di selama 15 minit dan cuba untuk membuatkan bayi anda berkelip.

Hubungi pusat kawalan racun untuk mengetahui apa lagi yang disyorkan untuk bahan tertentu.

Bayi masih belum merangkak lagi

Ia tidak adil untuk membandingkan. Mrangkak hanyalah satu kemahiran pilihan dan tidak boleh mengukur keseluruhan perkmbangan bayi. Sesetengah bayi merangkak apabila mereka mencapai enam bulan (terutamanya jika mereka telah menghabiskan banyak masa bermain dalam keadaan meniarap). Terdapat bayi yang lambat merangkak kemudian terdapat sebilangan besar yang tidak pernah merangkak. Selagi tahap perkembangan penting bayi berterusan (seperti duduk – kemahiran yang mesti dikuasai bayi sebelum mereka merangkak), segala-galanya masih baik.

Mereka yang memilih untuk tidak merangkak terbatas pergerakannya sementara waktu sehinggalah mereka memikirkan bagaimana untuk berdiri, (dari kerusi ke meja kopi ke sofa), dan akhirnya berjalan. Malah, ramai bayi yang tidak pernah merangkak akhirnya berjalan lebih awal daripada perangkak cekap, yang mungkin telah selesa berjalan empat kaki selama berbulan-bulan.

Malah dalam kalangan bayi yang tidak merangkak, gaya mereka berbeza-beza. Bergerak dengan perut atau mengensot biasanya mendahului keupayaan merangkak, walaupun sesetengah bayi terus mengensot setelah itu. Ramai yang boleh mula merangkak ke belakang atau ke tepi. Ada yang mengensot dengan satu lutut atau dengan punggung, dan ada yang berjalan dengan tangan dan kaki. Ini adalah peringkat yang dilalui ramai bayi sebelum berjalan.

Kaedah yang bayi pilih untuk sampai dari satu tempat ke tempat yang lain adalah kurang penting berbanding kenyataan bahawa mereka berusaha untuk bergerak bebas. Sesetengah bayi tidak merangkak kerana mereka tidak diberi peluang. Seorang bayi yang menjalani harinya dengan terbatas kepada tempat tidur bayi, kereta sorong, pengendong bayi dan tempat permainan tidak akan belajar bagaimana untuk membangunkan diri mereka dengan keempat kakinya atau menggerakkan tangan dan lutut mereka. Pastikan bayi anda menghabiskan  masa di atas lantai dengan meniarap (jangan bimbang tentang kotoran selagi lantai telah disapu atau vakum untuk membersihkan kotoran kecil, objek berbahaya perlu dibersihkan juga). Untuk menggalakkan mereka untuk bergerak ke hadapan, cuba letakkan mainan kegemaran atau objek yang menarik dalam jarak yang pendek di hadapan mereka. Anda harus ingat untuk menutup lutut memandangkan lutut yang terdedah  kepada lantai keras sejuk atau permaidani kasar boleh  menyebabkan ketidakselesaan. Ia mungkin tidak menggalakkan bayi anda daripada cuba untuk merangkak.

Kerisauan Saya

Apa yang saya risaukan?

Anda mungkin tertanya-tanya tentang mengajar bayi anda bagaimana menggunakan isyarat. Malah, kanak-kanak yang tahu bagaimana untuk memberi isyarat pasti akan mempunyai keupayaan untuk berkomunikasi dengan lebih baik. Sebaik sahaja kanak-kanak boleh bercakap dan bahasa mereka boleh difahami, manfaat penggunaan isyarat berkurangan dan akhirnya hilang. Jadi jangan menggunakan isyarat kerana anda fikir ia akan membuat anak anda lebih bijak atau membantu mereka berkembang dengan baik; anda perlu memilih untuk menggunakannya kerana ia akan membantu anda berkomunikasi dengan lebih baik dengan mereka sekarang. Jika anda ingin menggunakan isyarat dengan bayi,ini adalah cara-caranya:

Bermula dari awal. Bermula sebaik sahaja bayi anda menunjukkan minat aktif dalam berkomunikasi dengan anda, ketika mereka sekurang-kurangnya lapan atau sembilan bulan, namun tiada salahnya bermula lebih awal. Kebanyakan bayi akan membalas dengan isyarat antara sepuluh dan empat belas bulan.

Berikan isyarat yang semula jadi. Gunakan bahasa isyarat semula jadi yang difahami anda dan bayi anda. Sebarang isyarat mudah yang sesuai dengan perkataan atau frasa juga boleh. Mengepak tangan untuk “burung” misalnya, atau menggaru di bawah ketiak untuk “monyet”, tangan disatukan dan kepala melentok untuk “tidur” gosok perut untuk “lapar” tangan dibentukkan cawan diletakkan ke mulut untuk “minum” jari menyentuh ke hidung untuk “bau”.

Beri bayi anda tanda isyarat yang mereka perlukan. Tanda isyarat yang paling penting untuk dikembangkan dan diajar adalah yang memudahkan bayi anda mengekspresikan keperluan harian seperti kelaparan, kehausan, dan keletihan.

Gunakan isyarat secara konsisten. Dengan melihat isyarat yang sama berulang-ulang, bayi anda akan dapat memahaminya dan meniru dengan cepat.

Bercakap dan berisyarat pada masa yang sama. Untuk memastikan bayi anda mendapat tahu kedua-dua isyarat dan perkataan yang dituturkan, gunakan kedua-duanya sekali.

Ajak seisi keluarga. Lebih ramai orang dalam kehidupan bayi anda yang boleh bertutur dalam bahasa mereka, lebih bahagia perasaan mereka. Adik-beradik, datuk nenek, penjaga, dan sesiapa sahaja yang menghabiskan banyak masa dengan bayi anda perlu membiasakan diri dengan sekurang-kurangnya tanda isyarat yang paling penting. Ikut tanda isyarat bayi anda. Ramai bayi mencipta tanda isyarat mereka sendiri. Sentiasa gunakan tanda isyarat yang mereka cipta, yang lebih bermakna kepada mereka.

Jangan memaksa tanda isyarat. Berbahasa isyarat, seperti semua bentuk komunikasi, harus dikembangkan secara semula jadi dan pada tahap bayi itu sendiri. Bayi belajar dengan lebih baik melalui pengalaman, bukan melalui pengajaran formal. Jika bayi anda seperti enggan menggunakan tanda isyarat tertentu, elakkan menggunakannya.

Anda telah membuat melalui minggu 34. Jangan risau. Anda tidak keseorangan. Kami akan berada di sini untuk memberikan anda sokongan minggu depan, pada minggu 35.


Peliknya, Ada Orang Alergik Pada Wi-fi? Betul Ke Atau Cuma Dibuat-Buat?

Tahukah anda, ada orang yang akan rasa pening kepala jika terdedah kepada wi-fi atau peralatan elektronik dalam satu jangka masa yang lama?

Anehnya, perkara ini merupakan sesuatu yang benar-benar berlaku dan penyakit ini diakui kewujudannya oleh WHO!

Keadaan ini yang turut dikenali sebagai sensitiviti terhadap
 gelombang elektromagnetik
 (
electromagnetic hypersensitivity
 atau EHS) merupakan satu gejala yang boleh memberi impak negatif terhadap penghidapnya.

Menurut WHO, masih belum ada sebarang bukti yang dapat membuktikan kaitan antara EHS dan simptom yang pesakit laporkan.

Selalunya, mereka yang mengadu sakit akibat EHS akan alami simptom seperti
 pening kepala dan keletihan.

Walau bagaimanapun, simptom yang mereka alami adalah benar serta boleh menyebabkan ketidakselesaan dan tekanan perasaan dalam kalangan penghidapnya.

Pesakit alami ketidakselesaan, sering pening kepala

Nichols Fox merupakan salah seorang pesakit yang menghidap penyakit EHS. Menurutnya, dia sudah bertahun-tahun mengalami sensitiviti terhadap gelombang wi-fi.

Menurut Fox lagi, dia kerap rasa letih dan pening kepala jika terdedah dengan
 gelombang elektromagnetik
 dalam satu tempoh masa yang lama.

Malah, di Amerika Syarikat, ramai penghidap EHS seperti Fox akan berpindah ke bahagian ‘
radio quiet zone
’ di Virginia Barat.

Di sana, signal wi-fi tidak dibenarkan sama sekali kerana ia boleh mengganggu penggunaan teleskop radio.

Disebabkan kawasan ini bebas daripada sebarang gelombang elektromagnetik, pesakit yang mempunyai EHS boleh hidup dengan selesa tanpa sebarang gangguan.

Walau bagaimanapun, Bob Park, seorang Profesor daripada
University of Maryland
 mempunyai pendapat sendiri mengenai penyakit EHS.

Menurutnya, gelombang wi-fi terlalu lemah untuk menyebabkan apa-apa perubahan terhadap tubuh badan manusia.

Jadi, apakah cerita sebenar di sebalik ‘alahan’ terhadap wi-fi ini? Adakah ia benar, ataupun hanyalah sesuatu yang diada-adakan?

Apa itu EHS?

EHS adalah keadaan yang menyebabkan seseorang itu mengalami simptom yang tidak spesifik seperti keletihan,
 kesukaran untuk fokus
, pening kepala, loya, dan degupan jantung yang laju setelah terdedah dengan gelombang elektromagnetik (
electromagnetic field
 – EMF).

Mereka selalunya akan mengalami EHS jika berada dekat dengan peralatan elektronik yang memancarkan signal elektromagnetik seperti
 komputer riba dan telefon bimbit
.

Malah, ada juga yang akan diserang migrain jika berada berhampiran dengan stesen pemancar radio ataupun alatan yang memberikan signal wi-fi!

Selain itu, menurut WHO, simptom yang terjadi akibat EHS berbeza mengikut tempat dan keadaan geografi.

Penduduk di negara Sweden, German dan Denmark melaporkan gejala EHS yang lebih tinggi daripada populasi lain di seluruh dunia.

Walaupun simptom EHS berbeza mengikut individu, namun simptom ini juga boleh berlaku akibat faktor lain seperti
 kurang tidur
 atau minum air.

Oleh sebab itu, adakah EHS merupakan penyakit yang benar-benar berlaku, ataupun hanya propaganda belaka?

Benarkah pesakit pening kepala dan alami simptom akibat EHS?

Menurut WHO, beberapa kajian dijalankan untuk menguji kesan gelombang elektromagnetik terhadap kesihatan manusia.

Banyak kajian telah dijalankan di dalam makmal di bawah kondisi yang ketat dan terkawal supaya keputusannya tidak berat sebelah.

Majoritinya menyimpulkan bahawa individu yang mengalami EHS tidak mempunyai sebarang sensitiviti terhadap gelombang elektromagnetik yang lebih daripada orang lain.

Malah, kebanyakan simptom yang mereka rasai juga tidak mempunyai sebarang kaitan dengan gelombang wi-fi ataupun penggunaan aplikasi seperti telefon bimbit dan komputer riba.

Oleh sebab itu, pakar berpendapat, simptom yang mereka alami mungkin bukan berpunca daripada EMF.

Sebagai contoh, pesakit mungkin rasa pening dan loya ketika terdedah dengan kerlipan daripada lampu pendarfluor yang terdapat pada sesetengah peralatan elektronik.

Penggunaan skrin serta visual yang tidak sesuai juga boleh membuatkan seseorang rasa sakit kepala. Tidak dilupakan, ramai pekerja yang
 tidak dapat duduk dengan betul
 sewaktu bekerja dan terdedah dengan faktor ergonomik.

Secara tidak langsung, ini turut menyumbang kepada tahap kesihatan yang merosot dalam kalangan mereka yang menderita dengan penyakit EHS.

Kualiti udara dalam bangunan yang teruk
 dan
 stres di tempat kerja
 juga boleh menyebabkan simptom yang sama.

Ada juga bukti yang menunjukkan simptom ini boleh terjadi sebagai salah satu kesan sampingan akibat terlalu risau terdedah kepada gelombang EMF.

Perkara ini, yang turut dikenali sebagai ‘efek nosebo’ adalah bertentangan dengan ‘efek plasebo’.

Efek nosebo akan membuatkan seseorang itu benar-benar mengalami manifestasi simptom seperti sakit kepala dan sebagainya setelah kerap berfikir mengenai simptom tersebut.

Padahal, simptom itu berlaku akibat stres dan rasa risau yang amat sangat serta bukannya disebabkan oleh gelombang itu sendiri!

Kesimpulan

Walaupun penyakit EHS nampak seperti tidak benar, anda perlu tahu bahawa simptom yang pesakit alami akibat EHS adalah benar dan bukannya sesuatu yang dibuat-buat.

Oleh itu, pesakit yang mempunyai simptom ini perlu dirawat oleh pakar supaya mereka dapat hidup dengan lebih sihat dan selesa.

Walau bagaimanapun, EHS bukanlah satu diagnosis perubatan. Hingga hari ini, masih belum ada sebarang bukti yang dapat menjelaskan tentang efek gelombang EMF terhadap kesihatan manusia.

Selain itu, pesakit akan dirawat dengan cara mengubati simptom yang dialami.

Doktor juga mungkin akan melakukan pemeriksaan di tempat kerja ataupun rumah untuk mengenal pasti sama ada anda terdedah dengan sebarang faktor yang boleh membuatkan anda mengalami simptom yang disebutkan.

Ini termasuklah kualiti udara yang buruk, pencahayaan yang teruk dan faktor ergonomik. Pesakit boleh hidup dengan lebih selesa jika masalah-masalah ini ditangani dalam kadar yang segera.


Orang Lelaki Pun Kena Jaga Rambut, Buat 6 Petua Ini Agar Rambut Tak Mudah Gugur!

Ada lelaki rambut panjang dan ada juga yang lebih gemar berambut pendek dan kemas. Apa pun jenis rambut lelaki yang anda gayakan, perkara yang paling penting adalah penjagaan dan gaya rambut tersebut.

Mari kita lihat, apakah komponen penting penjagaan rambut lelaki agar sentiasa tampil bergaya.

Untuk mendapatkan lebih banyak info berkenaan Kesihatan Lelaki, anda boleh klik
di sini
.

Gaya rambut penting untuk lelaki

Penggayaan rambut
 bukan hanya untuk orang perempuan sahaja.

Pada zaman sekarang, penjagaan dan penggayaan rambut sudah menjadi sebahagian daripada rutin harian orang lelaki.

Sebagai contoh, ada yang mengikuti trend
jenis rambut lelaki Korea
 dan ada juga yang mengikuti gaya terkini
rambut penyapu lelaki
.

Walaupun sesetengah keadaan rambut tidak dapat dikawal seperti masalah penipisan, pengurangan dan masalah botak (kerana faktor genetik), anda masih boleh menentukan tahap kesihatan rambut anda.

Tip penjagaan jenis rambut lelaki

Ada beberapa kaedah atau langkah yang boleh anda buat untuk menjaga kesihatan rambut.

Ikuti 6 langkah di bawah ini:

#1. Basuh dan gosok rambut, kulit kepala

Anda boleh kurangkan masalah
pori-pori tersumbat
 dan pastikan kulit kepala anda sentiasa bersih dan sihat dengan mencuci rambut menggunakan syampu setiap hari.

Ini kerana, setiap hari sel kulit mati dan kotoran boleh berkumpul pada rambut anda.

 Untuk menanggalkannya, gosok kulit kepala anda sekali atau dua kali seminggu menggunakan skrub pengelupasan.

#2. Urut rambut dan kulit kepala

Urut kulit kepala anda sekurang-kurangnya sekali seminggu untuk merangsang
pertumbuhan rambut
, meningkatkan aliran darah, dan mengendurkan otot anda.

Anda boleh melakukannya sendiri dengan meletakkan jari anda di bawah rambut untuk mengelakkannya daripada ditarik.

Kemudian urut menggunakan tekanan yang kuat dengan gerakan berpusar selama tiga atau empat minit.

#3. Lap rambut sehingga kering

Rambut sangat mudah untuk tertanggal apabila ia berada dalam keadaan basah.

Anda tidak boleh mengelap jenis rambut lelaki dengan kasar dan kuat bagi mengelakkan
rambut gugur
.

Oleh itu, ketika mengeringkan rambut, anda boleh menekap tuala pada rambut atau mengelapnya mengikut arah pertumbuhan rambut.

#4. Elakkan haba panas

Salah satu punca utama kulit kepala kering adalah kerana anda mencuci rambut dengan menggunakan
 air yang terlalu panas.

Air panas
 mungkin terasa menenangkan pada kulit anda, tetapi ia merosakkan rambut kerana boleh menghilangkan minyak semula jadi penting yang menjadikan rambut sentiasa sihat dan berkilat.

Turunkan suhu air mandian dan basuh rambut anda dengan air suam sahaja.

#5. Potong jenis rambut lelaki

Mungkin anda tidak tahu, memotong rambut juga merupakan antara langkah penjagaan rambut yang agak penting.

Pakar rambut mengesyorkan untuk
memotong rambut
 setiap 3 hingga 6 minggu sekali.

#6. Elakkan topi yang ketat

Memakai topi sememangnya bagus kerana ia melindungi kulit kepala dan rambut daripada bahaya
sinar UV
 matahari.

Namun, jangan sesekali memakai topi yang kecil dan ketat.

Topi yang terlalu kecil boleh menyebabkan keadaan alopecia cengkaman; keadaan di mana rambut tercabut daripada kulit kepala.

Ini boleh menyebabkan
rambut pecah
 dan kerosakan pada kutikula rambut.

Terdapat banyak produk penjagaan rambut yang tersedia di pasaran. Ia bergantung kepada jenis rambut dan gaya yang anda inginkan.

Ia juga sesuai digunakan untuk lelaki rambut panjang dan pendek bagi menggayakan
style rambut lelaki 2022
.

Produk penjagaan rambut lelaki

Antara produk-produk tersebut ialah:

Gel: Gel memberikan pegangan dan kilauan yang maksimum. Ia biasanya digunakan untuk mengekalkan kedudukan rambut yang telah digayakan sepanjang hari

Wax:

Wax
 membantu memberikan pegangan rambut dan kilauan yang sederhana. Walaupun
wax
 lebih sesuai digunakan untuk jenis rambut lelaki pendek atau
rambut kusut
, ia juga sebenarnya boleh digunakan untuk pelbagai gaya rambut lelaki yang lain

Krim: Krim tidak memberikan kekuatan yang kuat untuk
gaya rambut
 anda. Bagi mereka yang berambut panjang, penggunaan krim lebih sesuai kerana ia tidak mengeraskan rambut

Pomade: Pomade bersifat agak
versatile
 dan lebih sesuai digunakan pada gaya rambut yang bersikat. Ia juga lebih sesuai untuk jenis rambut yang tebal dan keriting

Clay
:
Clay
digunakan bagi mengekalkan kedudukan rambut yang tidak memerlukan kilauan berlebihan. Ia juga lebih sesuai untuk mereka yang mempunyai
rambut keriting
 dan panjang

Kesimpulan

Rambut juga adalah mahkota bagi orang lelaki.

Oleh itu, anda perlu menjaga dan menggayakannya dengan baik agar sentiasa kelihatan rapi, kemas dan sihat.


Awas! Ada 7 Faktor Risiko Untuk Anda Menghidap Diabetes Jenis 2

Terdapat beberapa faktor risiko dan juga penyebab kencing manis yang mungkin anda tidak tahu sebelum ini.
Ia bukan hanya berpunca daripada pengambilan makanan manis semata-mata.

Faktor kencing manis ini juga terbahagi kepada dua iaitu faktor risiko yang boleh diubah serta faktor risiko yang tidak boleh anda ubah.

Untuk mendapatkan lebih banyak info tentang Kencing Manis, sila dapatkannya
di sini
.

Faktor risiko kencing manis yang boleh anda ubah

Terdapat beberapa faktor risiko penyebab kencing manis yang anda sebenarnya boleh ubah.

Faktor-faktor risiko ini boleh diubah dan mengelakkan anda daripada mendapat kencing manis. Antara faktor yang boleh diubah ialah:

#1. Penyebab kencing manis utama: Gaya hidup

Kebanyakan mereka yang dikesan mempunyai
diabetes jenis 2
 adalah mereka yang berlebihan berat badan.

Karbohidrat yang berlebihan serta kekurangan sumber serat menjadi antara punca utama seseorang itu memiliki berat badan berlebihan serta diabetes.

Semakin tinggi paras berat badan yang dimiliki, maka semakin tinggi juga risiko untuk anda mengalami kerintangan insulin memandangkan lemak akan mengganggu kemampuan tubuh badan bagi menggunakan insulin dengan lebih berkesan.

Baca juga:

Untuk mengelakkan faktor risiko seperti ini,
semestinya diet yang lebih sihat dan terkawal diperlukan.

Anda digalakkan untuk mengambil
sumber karbohidrat kompleks
 seperti beras perang, sumber serat daripada sayur-sayuran dan buah-buahan serta sumber protein tanpa lemak.

Selain itu, anda juga perlulah mengambil jenis lemak sihat seperti buah avokado, kekacang dan bijian agar dapat mengurangkan risiko untuk mendapat
diabetes jenis 2
.

Selain itu, gaya hidup yang tidak aktif juga menjadi antara
punca
diabetes jenis 2
berisiko dialami oleh seseorang.

Gaya hidup tidak aktif bukan hanya melibatkan soal
kurang melakukan senaman,
namun juga tentang gaya hidup yang pasif dan kurang bergerak.

Gaya hidup seperti ini sememangnya hanya membuatkan anda lebih cenderung untuk mengalami
obesiti.

Sel otot mempunyai reseptor yang lebih banyak berbanding sel lemak. Oleh itu, seseorang individu boleh mengurangkan kerintangan insulin dengan cara bersenam dan juga bersukan.

Selain itu juga,
apabila anda kekal aktif,
ia juga boleh membantu mengurangkan paras gula darah dengan membuatkan penggunaan insulin menjadi lebih berkesan.

#2. Diabetes gestasi dan pradiabetes

Diabetes gestasi
 adalah keadaan di mana paras gula darah anda meningkat naik hanya sewaktu anda hamil, bukannya disebabkan anda pernah mengalami diabetes. Namun, ia juga merupakan antara faktor risiko penyebab kencing manis jenis 2.

Sewaktu anda hamil, hormon
plasenta
 akan menyebabkan paras gula meningkat.

Jika penghasilan insulin tidak dapat menampung
paras gula
 darah, maka anda berpotensi untuk mendapat diabetes jenis 2 selepas tempoh hamil.

Pradiabetes juga merupakan salah satu daripada faktor kencing manis atau diabetes jenis 2.

Pradiabetes adalah satu keadaan di mana paras gula darah anda berada dalam keadaan yang tinggi daripada bacaan yang normal.

Namun, tidak cukup tinggi untuk didiagnosis sebagai
penyakit kencing manis
 atau diabetes jenis 2.

Anda boleh mempunyai pradiabetes selama beberapa tahun tanpa sebarang simptom, justeru kebanyakan daripada kita tidak sedar sedang mempunyai pradiabetes.

Perubahan gaya hidup
seperti pemakanan yang lebih sihat dan terkawal, serta bersenam boleh membantu anda untuk ‘reverse’ kembali pradiabetes yang dialami.

Faktor risiko kencing manis yang tidak boleh diubah

Selain itu, terdapat juga beberapa faktor risiko yang tidak boleh anda ubah berbanding faktor risiko sebelum ini.

Antara faktor risiko yang tidak boleh diubah ialah:

#1. Penyebab kencing manis: Sejarah keluarga

Adakah
diabetes penyakit keturunan
?

Berdasarkan banyak kajian yang telah dilaksanakan sebelum ini, diabetes jenis 2 adalah antara penyakit yang boleh berlaku disebabkan oleh faktor genetik keluarga.

Jika terdapat salah seorang daripada ahli keluarga yang pernah menghidap diabetes, maka risiko anda untuk mengalami penyakit yang sama adalah agak tinggi.

Jadi, untuk menjawab persoalan apakah diabetes penyakit keturunan, secara mudahnya ia adalah diabetes yang disebabkan genetik atau warisan sejarah penghidapnya dalam susur galur keluarga anda.

#2. Umur

Umur juga memainkan peranan sebagai antara penyebab kencing manis.

Mereka yang sudah tua adalah kelompok yang paling berisiko untuk mendapat diabetes jenis 2. Oleh sebab itu, ia juga disebut sebagai penyakit diabetes
orang dewasa
(adult-onset
).

Penyakit kencing manis jenis 2 amat kerap berlaku dalam kalangan warga emas, namun kini ia juga lazim berlaku
dalam kalangan mereka yang lebih muda seperti
kanak-kanak dan remaja
disebabkan oleh gaya hidup yang tidak sihat.

#3. Bangsa

Etnik atau bangsa juga boleh memberikan kesan terhadap risiko punca kencing manis anda.

Mereka yang berketurunan Afrika Amerika, Hispanik, India Amerika, sesetengah mereka daripada Kepulauan Pasifik dan Asia Amerika berisiko tinggi untuk menghidap diabetes jenis 2.

Orang Asia
 pula mempunyai risiko yang lebih tinggi untuk mendapat diabetes jenis 2 berbanding orang Amerika.

#4. Sindrom ovari polikistik (PCOS)

Sindrom ovari polikistik atau disebut PCOS
 adalah penyakit yang menjadi punca ketidaksuburan dalam kalangan wanita.
 Wanita yang mempunyai PCOS seringkali mempunyai kerintangan terhadap insulin.

Ini bermakna, tubuh badan mereka berkemampuan untuk menghasilkan insulin namun tidak dapat digunakan secara efektif.

Apabila ini berlaku, ia akan meningkatkan risiko bagi seseorang wanita itu untuk mengalami diabetes jenis 2.

#5. Penyebab kencing manis: Kerintangan insulin

Terdapat beberapa perkara yang boleh menyebabkan kerintangan insulin iaitu genetik, faktor penuaan dan juga bangsa. Namun, ada juga perkara-perkara lain yang menyebabkan ia lebih mudah untuk berlaku.

Ini termasuklah mempunyai
berat badan yang berlebihan,
 mempunyai lemak perut yang terlalu banyak, kurang bersenam, terlibat dengan aktiviti merokok dan tidak cukup tidur.

Apabila kerintangan insulin berlaku, tubuh badan anda tidak lagi dapat menghasilkan insulin yang mencukupi.

Kesimpulan

7 perkara yang disenaraikan ini merupakan antara faktor risiko penyebab kencing manis yang paling kerap berlaku.

Bagi faktor risiko yang boleh diubah,
 lakukan sahaja cadangan yang telah dinyatakan
 agar anda tidak memiliki faktor risiko berikut.

Manakala bagi faktor risiko yang tidak boleh diubah, anda perlu sentiasa memantau kesihatan agar ia tidak menjadi lebih buruk sehingga menyebabkan anda menghidap penyakit diabetes jenis 2.


4 Fakta PENTING Tentang Penyakit Tibi, Adakah Kita Mampu Melawan Penyakit Berjangkit Ini?

Apa itu tibi? Ia merupakan sejenis penyakit berjangkit yang paling berbahaya di dunia. Ikuti fakta penting berkaitan penyakit ini.

Untuk mendapatkan lebih banyak info tentang Kesihatan Pernafasan, sila dapatkannya
di sini.

1. Setiap satu jam, 3 individu mati disebabkan tuberkulosis

Penyakit tibi telah dikenal pasti sejak awal abad ke-18, tetapi ia masih lagi menjadi ancaman terburuk bagi dunia walaupun vaksin dan rawatan yang berkesan telah wujud.

Antara
punca penyakit tibi
 masih tinggi ialah pertambahan kes
HIV
/AIDS dan
rintangan antibiotik
.

Penyakit ini terdapat di setiap negara di dunia. Pada tahun 2017, 10 juta individu telah dijangkiti tibi dan menyebabkan 1.6 juta kematian (termasuk 0.3 juta dalam kalangan penghidap HIV) bersamaan 3 kematian setiap satu jam.

Ia juga termasuk dalam 10 sebab utama kematian di peringkat global.

2. Apa itu tibi? Penyebab utama kematian dalam kalangan penghidap HIV

Jangkitan HIV menyebabkan sistem imun badan pesakit menjadi lemah sehingga terdedah kepada banyak jangkitan dan penyakit.

HIV tidak membunuh tetapi jangkitan lain yang menyebabkannya dan tuberkulosis merupakan sebab utama kematian dalam kalangan penghidap HIV.

3. Rintangan antibiotik telah menjadi krisis kesihatan awam dunia

Rintangan antibiotik berlaku apabila sesuatu bakteria (dalam kes ini
Mycobacterium tuberculosis
), menjadi kebal kepada antibiotik menyebabkan rawatan menjadi semakin sukar.

Ubat-ubatan yang kebiasaannya berkesan dalam
membunuh bakteria
tersebut sebaliknya tidak lagi berfungsi. Jadi, ubat yang lebih hebat perlu dicipta.

Pertubuhan Kesihatan Dunia (WHO) menganggarkan terdapat sebanyak 558,000 kes baru tibi yang kebal kepada ubat rifampicin (ubat tibi paling efektif).

Baca juga:

4. Berjuta nyawa berjaya diselamatkan melalui diagnosis dan rawatan pada tahun 2000 hingga 2017

Perkembangan ilmu dan teknologi perubatan telah banyak membantu mengawal
jangkitan tuberkulosis.

Di peringkat global, terdapat penurunan pada kadar kes tibi sebanyak 2% tetapi masih perlu ditingkatkan kepada 4% hingga 5% setahun bagi mencapai sasaran WHO melalui
End TB Strategy
.

Melalui Matlamat Pembangunan Mampan (SDG) pula yang digariskan oleh WHO, antara sasaran bidang kesihatan termasuk menghapuskan epidemik tuberkulosis menjelang tahun 2030.


Bagaimana Penjagaan Mulut Yang Buruk Boleh Mempengaruhi Kesihatan Anda?

Apabila menyebut berkenaan penjagaan mulut yang buruk, perkara yang hanya timbul di fikiran kita hanyalah kesihatan mulut dan gigi sahaja. Mana mungkin ia berkaitan dengan anggota tubuh badan yang lain.

Namun, apa yang anda fikirkan ternyata tidak tepat. Ia sememangnya berkait dengan fungsi tubuh yang lain.

Untuk mendapatkan lebih banyak info tentang Kesihatan Mulut, sila dapatkan
di sini
.

Benarkah penjagaan mulut yang buruk beri kesan kepada anggota tubuh yang lain?

Mulut manusia dipenuhi dengan pelbagai bakteria, namun kesemua bakteria ini tidak berbahaya.

Walau bagaimanapun, jika anda mengabaikan kesihatan mulut anda, bakteria ini akan semakin banyak lalu menyebabkan beberapa jangkitan pada mulut.

Antara jangkitan yang boleh berlaku adalah seperti
penyakit gusi
 dan juga
pereputan gigi
.

Penyakit-penyakit ini pula boleh menyebabkan beberapa kesan buruk terhadap keadaan kesihatan lain seperti diabetes dan penyakit berkaitan jantung.

Kesan pengabaian penjagaan mulut dan gigi terhadap kesihatan

Kesihatan mulut yang buruk sememangnya boleh menjejaskan bahagian tubuh badan anda yang lain. Antara penyakit-penyakit yang boleh muncul akibat tidak menjaga kesihatan gigi adalah:

Endokarditis

Apabila bakteria dari mulut anda memasuki aliran darah dan tiba di kawasan tertentu pada jantung anda, lapisan dalam jantung atau injap anda akan dijangkiti.

Keadaan ini dikenali sebagai endokarditis. Perkara ini boleh berlaku khususnya bagi mereka yang mengalami kecacatan jantung kongenital, injap jantung yang rosak/ buatan, atau kecacatan jantung yang lain.

Penyakit kardiovaskular

Beberapa kajian menunjukkan bahawa bakteria mulut sebenarnya
boleh menyebabkan penyakit jantung, strok, dan penyumbatan arteri.

Sekiranya bakteria dari gusi menjangkiti aliran darah, plak mungkin terbentuk pada arteri dan mengeras.

Ini adalah satu keadaan yang berbahaya dan boleh menyebabkan penyumbatan jantung serta masalah aliran darah.

Keadaan ini juga boleh meningkatkan risiko untuk terkena serangan jantung, darah tinggi, dan juga strok.

Pneumonia dan jangkitan pernafasan lain

Apabila bakteria dari mulut anda masuk ke bahagian paru-paru, akan berlaku
penyakit radang paru-paru
 dan penyakit pernafasan lain.

Antara penyakit pernafasan lain yang berisiko untuk berlaku adalah seperti bronkitis akut, penyakit paru-paru obstruktif kronik (COPD), dan penyakit paru-paru radang kronik yang boleh menghalang aliran udara dari paru-paru.

Kanser

Penjagaan mulut yang buruk juga melibatkan tabiat merokok dan penggunaan produk tembakau.

Tabiat seperti ini boleh menyebabkan beberapa kanser
seperti kanser mulut dan tekak.

Bukan itu sahaja, penyakit gusi juga dikaitkan dengan beberapa jenis kanser lain seperti pankreas, ginjal, dan kanser darah.

Penyakit buah pinggang

Jangkitan pada gusi seperti penyakit periodontal
boleh menyebabkan penyakit buah pinggang.

Oleh sebab penghidap penyakit gusi sering mempunyai sistem imun yang lemah, mereka lebih berisiko untuk alami penyakit buah pinggang.

Ini boleh menyebabkan penyakit yang lebih serius, seperti kegagalan buah pinggang dan penyakit kardiovaskular.

Diabetes

Menurut beberapa pakar perubatan, mereka yang menderita penyakit gusi lebih sukar untuk mengawal dan menguruskan paras gula darah mereka.

Kesannya,
ia boleh menyebabkan diabetes
. Selain itu, mereka yang menghidap diabetes juga lebih mudah untuk diserang penyakit gusi.

Artritis reumatoid

Artritis reumatoid
 juga boleh menjadi salah satu kesan penjagaan mulut yang buruk terhadap kesihatan.

Menurut
National Rheumatoid Arthritis Society
, mereka yang menderita penyakit gusi juga cenderung untuk mengalami keadaan ini.

Kedua-duanya mempunyai persamaan iaitu keradangan mulut dari gingivitis yang boleh meningkatkan keradangan pada seluruh badan.

Ini kemudiannya akan meningkatkan risiko terkena artritis reumatoid, iaitu penyakit radang yang melemahkan dan menyakitkan.

Keadaan lain yang boleh berlaku akibat penjagaan mulut yang buruk

Selain itu, terdapat juga beberapa keadaan lain yang boleh berpunca akibat daripada kesihatan mulut dan gigi yang buruk. Antara penyakit tersebut ialah:

Osteoporosis

Kehilangan gigi dan kehilangan tulang periodontal sering dikaitkan dengan masalah osteoporosis. Osteoporosis adalah sejenis penyakit di mana kualiti tulang menjadi semakin buruk seperti
pereputan tulang
.

Penyakit Alzheimer

Penjagaan mulut yang buruk juga boleh mempengaruhi otak anda.

Bahan-bahan dari gusi yang meradang boleh membunuh sel-sel otak dan juga menyumbang kepada kehilangan ingatan.

Apabila bakteria dari mulut memasuki aliran darah, gingivitis juga
boleh menyebabkan penyakit Alzheimer dan demensia.

Individu yang mempunyai kebersihan mulut yang teruk atau penyakit gusi mungkin berisiko tinggi untuk mendapat penyakit Alzheimer berbanding mereka yang mempunyai gigi dan gusi yang sihat.

HIV dan juga AIDS

Salah satu gejala yang sering dikaitkan dengan
HIV dan AIDS
 adalah masalah pada mulut.

Masalah kerosakan gigi dan gusi
 yang kerap mungkin merupakan tanda seseorang itu mengalami HIV atau AIDS.

Jadi, adalah sangat penting untuk mengetahui bahawa penjagaan mulut yang buruk boleh merisikokan pesakit HIV untuk mendapat jangkitan.

Ketidaksuburan

Kajian telah menunjukkan bahawa, salah satu kesan penjagaan mulut yang buruk terhadap kesihatan
adalah masalah ketidaksuburan pada wanita.

Kajian telah membuktikan bahawa wanita yang mempunyai masalah kesihatan mulut akan lebih sukar untuk hamil berbanding wanita yang mempunyai gigi dan gusi yang sihat.

Mati pucuk

Kebersihan mulut yang buruk
 juga boleh menyebabkan
peningkatan risiko disfungsi ereksi atau mati pucuk pada lelaki.

Penyakit periodontal kronik (CPD) adalah jangkitan yang berlaku apabila terdapat keradangan
pada tisu gusi.

Ia boleh mengakibatkan kehilangan gigi jika tidak dirawat.

Selain itu, bakteria daripada jangkitan ini juga boleh memasuki aliran darah, menyekat aliran darah ke alat kelamin, dan membuatkan ereksi menjadi lebih sukar.

Kesimpulan

Keadaan-keadaan yang dinyatakan seperti di atas ini adalah antara masalah yang boleh berlaku disebabkan kesihatan mulut yang tidak dijaga dengan baik.

Oleh itu, pastikan penjagaan mulut dan gigi anda baik untuk elakkan risiko penyakit-penyakit tersebut.


Kisah Benar


Minyak Ikan Kaya Dengan Asid Lemak Omega-3, Salah Satu Manfaatnya, Baik Untuk Jantung!

Mengapa kita perlu mengambil minyak ikan? Sebenarnya, ada banyak manfaat dan
kebaikan minyak ikan, terutamanya untuk kesihatan jantung.

Sejak dahulu lagi,
asid lemak omega-3
 dikaitkan dengan banyak manfaat kesihatan. Ia disyorkan untuk mencegah dan merawat pelbagai penyakit, termasuk penyakit jantung. Walau bagaimanapun, tubuh kita tidak dapat menghasilkan asid lemak omega-3 sendiri.

Jadi untuk memastikan pengambilan yang mencukupi, anda perlu sama ada mengambil makanan tambahan atau
menambah minyak ikan dalam diet anda.

Dalam artikel kali ini, kami akan membincangkan lebih lanjut mengenai
kebaikan minyak ikan omega 3
. Jom, teruskan pembacaan anda!

Untuk mendapatkan lebih banyak info berkenaan Pemakanan Sihat, anda boleh klik
di sini.

Kebaikan minyak ikan atau asid lemak omega-3

Asid lemak tepu yang terdapat dalam daging dipercayai menjadi penyebab untuk peningkatan
kolesterol yang tinggi.

Namun berbeza pula dengan ikan. Ikan kaya dengan asid lemak omega-3 yang tidak tepu.

Antara manfaat minyak ikan yang mengandungi asid lemak omega-3 tidak tepu ialah ia bertindak sebagai agen anti-radang yang membantu menurunkan
triglycerides
 dalam darah, menjaga paras darah,
mengurangkan darah beku dan strok.

Individu yang tidak mempunyai asid lemak omega-3 yang mencukupi berkemungkinan akan berdepan risiko untuk mengalami masalah
kegagalan jantung kongestif
 dan jantung tidak normal (
arrhythmia).

Ikan dan asid lemak omega-3

Untuk mendapatkan khasiat yang baik dari hidangan ikan, anda perlu memilih ikan berlemak seperti
salmon, sardin atau tuna.

Kebanyakan makanan laut mempunyai tahap asid lemak omega-3 yang tertentu. Jadi, makanlah makanan laut kegemaran anda, dan ia mungkin memberikan anda manfaat kesihatan.

Namun, hadkan
pengambilan ikan keli
 dan tilapia kerana ia mengandungi asid lemak tidak sihat. Tahap kebaikan hidangan ikan anda juga bergantung kepada cara penyediaannya, hidangan ikan anda akan menjadi lebih sihat jika anda memilih untuk merebus atau membakarnya berbanding menggoreng.

Walaupun terdapat sesetengah penyelidikan mencadangkan ikan liar adalah lebih sihat, tetapi kandungan asid lemak omega-3 sebenarnya lebih tinggi pada ikan ternakan seperti salmon berbanding ikan yang hidup secara habitat liar.

Baca juga:

Kepentingan Asid Lemak dalam Diet Anak Anda

Ingin Beli Minyak Ikan Omega 3 Di Farmasi Untuk Turunkan Kolesterol? Lihat 6 Perkara Ini Dulu!

Jumlah yang diperlukan

Berapa banyak yang perlu diambil untuk mendapatkan kebaikan minyak ikan? 7 auns ikan seminggu adalah jumlah yang disyorkan untuk individu dewasa. Kebanyakan individu takut terhadap kandungan merkuri dan toksin semula jadi lain yang terdapat pada ikan.

Kebaikan yang diberikan oleh asid lemak omega-3 adalah jauh lebih tinggi berbanding risikonya.

Merkuri boleh berkembang dalam tubuh jika mengamalkan pengambilan ikan untuk tempoh yang panjang.

Berita baik, merkuri tidak mendatangkan masalah kesihatan kepada individu dewasa. Namun, ia boleh memudaratkan janin dan kanak-kanak. Jadi untuk ibu hamil dan kanak-kanak harus menghadkan pengambilan ikan untuk mengelakkan diracun oleh toksin semula jadi yang terdapat dalam ikan.

Sekiranya anda mengalami alahan kepada ikan, anda mungkin boleh mengamalkan makanan tambahan yang mengandungi minyak ikan. Pilihan lain adalah termasuk kacang walnut, kacang soya, dan biji rami (
flaxseed).


Jangan Abai Ruam Di Ketiak, Kenal Pasti Punca & Cara Mudah Rawat Di Rumah!

Ruam boleh jadi sesuatu yang memalukan dan menjengkelkan, lagi-lagi jika berlaku ruam ketiak!

Walaupun tidak dapat dilihat oleh orang, ia masih boleh mengganggu rutin harian anda.

Ketiak, antara tempat yang cenderung berlakunya iritasi.

Anda mungkin tidak dapat melihat ruam yang terbentuk,
tapi rasa gatal dan kerengsaan
 boleh menjadi tidak tertanggung dalam beberapa kes.

Ia biasanya
mempunyai ciri-ciri benjolan
, kemerahan atau bersisik dan banyak perkara boleh menyebabkannya.

Pun begitu, dalam kebanyakan kes, ruam adalah simptom sementara yang biasanya dapat disembuhkan dengan ubat-ubatan dan rawatan di rumah.

Namun,
ruam yang berlaku untuk
 jangka masa panjang, atau yang bertambah parah, mungkin merupakan tanda masalah kesihatan yang memerlukan perhatian dan rawatan perubatan.

Dalam artikel ini, penulis bakal mengkaji pelbagai jenis ruam ketiak dan menerangkan pilihan rawatan untuk setiap kondisi. Teruskan pembacaan!

Ruam ketiak, apa puncanya?

Terdapat
beberapa penyebab ruam di bahagian ini
. Antara yang paling biasa berlaku telah penulis senaraikan di bawah, merangkumi:

#1 Ruam panas

Haba boleh bercampur dengan peluh pada kulit dan menyebabkan ruam ketiak yang merengsakan
disebut sebagai ruam panas
.

Dalam kebanyakan kes, ruam panas menyebabkan benjolan gatal yang:

Kecil

Berduri

Kemerahan

Timbul

Kebiasaannya, ramai orang mengalami ruam panas di bahagian ini pada bulan-bulan atau iklim yang lebih panas kerana ketiak
mengandungi banyak kelenjar peluh
.

#2 Dermatitis

Dermatitis kontak berlaku
 apabila kulit atau badan bersentuhan dengan alergen atau perengsa, lantas mencetuskan tindak balas imun.

Reaksi alahan ini biasanya timbul dalam tempoh beberapa jam setelah terdedah kepada alergen atau perengsa.

Ruam dermatitis kontak
 biasanya bercirikan:

Kegatalan

Kemerahan

Melepuh

Kekeringan

Selain itu, terdapat banyak punca dermatitis kontak terjadi. Antaranya:

Bahan kimia yang terdapat dalam detergen pembersih dan
 produk penjagaan diri

Makanan atau faktor alergen di persekitaran

Ubat-ubatan

Sengatan atau gigitan serangga

#3 Ekzema

Ekzema adalah kondisi kronik yang bersifat tidak menular dicirikan oleh
masalah keradangan kulit
.

Tambahan itu, ia paling kerap berlaku di kawasan badan yang mempunyai lipatan kulit.

Untuk makluman, kira-kira 30% penduduk Amerika, merangkumi kanak-kanak dan remaja mempunyai ekzema!

Tompok ekzema biasanya dicirikan oleh:

Kemerahan

Kegatalan

Kekeringan

Kulit merekah

Cenderung mengeluarkan cecair jernih apabila tercalar

Ruam ekzema juga cenderung untuk berlangsung lebih dari seminggu dan
 ruam ketiak boleh berlaku
 di samping tompokan yang sama di bahagian badan lain seperti siku, belakang lutut, dan leher.

#4
Seborrheic

Dermatitis
seborrheic
 adalah sejenis ekzema yang terbentuk di sekitar kelenjar penghasil minyak.

Ia menyebabkan simptom yang berbeza dengan ekzema dan ruam dermatitis
seborrheic
 biasanya:

Kemerahan

Kelihatan berminyak

Bengkak

Gatal-gatal dan seakan terbakar

Selain itu, kulit juga boleh membentuk serpihan berwarna putih atau kekuningan.

#5
Candida

Sejenis kulat yang dikenali sebagai Candida sering
menyebabkan jangkitan yis
.

Candida
 biasanya mencetuskan ruam yang bercirikan:

Kegatalan

Bengkak

Bersisik

Kemerahan

Kurap juga adalah sejenis jangkitan
 kulat yang menyebabkan ruam ketiak berbentuk seperti cincin berwarna kemerahan atau perak.

Ruam kurap juga mungkin:

Melepuh

Bengkak

Kekeringan

Bersisik

Gatal-gatal

Rawatan ruam ketiak

Rawatan di rumah

Tahukah anda, terdapat beberapa bahan di sekitar rumah yang boleh dijadikan sebagai rawatan?

Ya, betul! Antara bahan-bahan semula jadi yang boleh membantu:

Letakkan ketulan ais pada ruam. Ia dapat bantu mengurangkan rasa gatal

Ambil lebih banyak vitamin C
 dalam buah oren, tomato, dan brokoli untuk membantu anda melawan masalah kulit yang disebabkan oleh jangkitan

Potong sebiji lemon dan sapukan ke kulit ketiak. Asid sitrik lemon dapat membunuh bakteria di ketiak anda. Cara ini juga dapat digunakan sebagai deodoran semula jadi

Tambah lagi, sesetengah jenis minyak pati turut berupaya merawat ruam ketiak.

Minyak pati berasaskan lavender, kelapa, atau
tea tree
bantu mengatasi kegatalan, kerengsaan, dan jangkitan kulat.

Campurkan sedikit minyak lavender dan minyak kelapa lalu gunakan kapas untuk melumurkan campuran tersebut pada
ruam bagi meredakan kegatalan
.

Gunakan minyak
tea tree
 yang dicampurkan dengan air pada kapas untuk membunuh kulat dan menghentikan rasa gatal yang berlebihan.

Remedi dari kaunter

Krim
hydrocortisone
 dan losen
calamine
 adalah rawatan yang berkesan untuk ruam di bahagian ini yang
menyebabkan iritasi dan meradang
.

Namun, ruam
candida
 atau ruam kulat yang lain memerlukan pendekatan berbeza.

Cuba rawatan anti kulat OTC  yang mengandungi
clotrimazole
,
nystatin
, atau
ketoconazole
.

Mana-mana krim atau losen yang mempunyai ramuan ini dapat bantu merawat kulat ruam di situ.

Walau bagaimanapun, krim
hydrocortisone
 (krim steroid) mampu
memburukkan lagi ruam kulat
.

Sekiranya ruam ketiak anda masih tidak mereda setelah mencuba jenis-jenis rawatan di atas, adalah disarankan untuk berkonsultasi dengan doktor bagi mendapatkan pilihan rawatan atau preskripsi yang lain.


Najis Anak Minum Susu Formula Berwarna Hijau? Ini Yang Ibu Kena Ambil Tahu

Pernah terfikir tak adakah warna najis bayi minum susu formula berbeza dengan si comel yang diberikan
s
usu ib
u?
 Bagaimana pula jika najis bayi warna hijau lumut, adakah ia berbahaya?

Jawapannya ada di dalam artikel ini, jadi kenalah teruskan pembacaan anda.

Untuk mendapatkan lebih banyak info tentang Keibubapaan, sila dapatkannya
di sini.

Galakkan penyusuan susu badan

Sebelum mengetahui warna najis bayi minum susu formula, anda harus tahu bahawa penyusuan
susu ibu
 memberikan pemakanan optimum untuk bayi. Ia mempunyai jumlah nutrien yang tepat, mudah dicerna dan sedia ada.

American Academy of Pediatrics
 (AAP) mencadangkan agar penyusuan susu ibu secara eksklusif dilakukan selama 6 bulan.

Bahkan, proses penyusuan itu disarankan untuk diteruskan walaupun selepas pemberian makanan pejal sehinggalah bayi sekurang-kurangnya berusia setahun atau apabila ibu bersama si manja mencapai kata sepakat untuk
bercerai susu atau
wean off
.

Manakala bayi yang tidak dapat diberikan susu ibu perlu diberikan pengganti susu yang bersesuaian seperti
susu formula.
 Berbincanglah dengan doktor untuk menentukan jenis susu formula yang sesuai dengan si kecil.

Warna najis bayi minum susu formula dan susu ibu

Warna najis
 boleh menjadi salah satu cara untuk mengetahui tahap kesi
hatan b
ayi.

Terdapat pelbagai variasi warna tinja bayi, terutamanya pada tahun pertama kehidupan mereka – apabila diet berubah dengan pengambilan
 makanan pejal.

Warna najis bayi minum susu formula & konsistensinya

Warna: Coklat kekuningan, coklat-hijau atau coklat muda

Konsistensi: Lembut seperti mentega kacang

Konsistensi tahi bayi yang diberikan susu rumusan bukan sahaja lembut, tetapi lebih terbentuk berbanding si kecil
menyusu badan.

Najis biasanya lebih besar dan mempunyai bau yang lebih tajam daripada najis bayi minum susu ibu.

Warna najis bayi minum susu ibu & konsistensinya

Warna: Kuning atau hijau

Konsistensi: Berbiji dan lembut

Najis bayi yang disusui kelihatan kuning sawi dan kadangkala berwarna hijau. Dari aspek konsistensi pula, ia mempunyai zarah seperti biji. Biasanya najis bayi
minum susu
 ibu sangat lembut, berair dan mungkin berbau manis.

Baca juga:

Najis bayi warna hijau lumut minum susu rumusan

Sebagai
ibu bapa
, sudah tentu anda berasa risau jika terlihat tinja bayi berwarna hijau, betul tak?

Secara amnya, najis hijau bukan sesuatu yang perlu dibimbangkan.

Jika warna najis bayi minum susu formula hijau, ini mungkin bermakna mereka mendapat banyak
zat besi
 dalam makanan mereka. Najis berwarna hijau ini merupakan keadaan biasa untuk terjadi.

Selain itu, warna najis hijau juga disebabkan oleh terlalu banyak hempedu dalam najis, biasanya dikaitkan
dengan cirit-birit.

Ini kerana apabila makanan bergerak terlalu cepat melalui saluran gastrousus (GI), hempedu tidak mempunyai masa untuk memecahkan semua sepenuhnya.

Najis si kecil mungkin mengandungi pepejal di dalamnya kerana makanan mungkin tidak dicerna sepenuhnya.

Walau bagaimanapun, jika warna luar biasa bertahan selama lebih daripada 5 hari, mungkin terdapat beberapa masalah lain dengan saluran GI anak.

Jenis najis bayi yang tidak normal
 seperti merah, hitam atau putih perlu diberikan perhatian segera. Bawa anak untuk mendapatkan pemeriksaan doktor jika situasi ini berlaku.

Cara mengatasinya (jika perlu)

Sebelum anda mengambil apa-apa tindakan, cuba kenal pasti punca najis si kecil bertukar hijau. Anda boleh berunding dengan doktor untuk memastikan jika terdapat perkara yang perlu dilakukan mengenainya.

Warna najis bayi minum susu formula bertukar hijau kerana cirit-birit

Jika disebabkan cirit-birit, beberapa strategi berbeza boleh anda cuba:

Pantau keadaan bayi untuk
elakkan dehidrasi,
 terutamanya jika si kecil mengalami cirit-birit berlanjutan selama lebih sehari. Perhatikan tanda seperti mulut, lidah dan bibir kering serta lampin kering dalam tempoh lebih 3 jam

Pastikan anak diberikan cecair mencukupi, sama ada dalam bentuk susu ibu atau susu rumusan. Bagi anak berusia lebih tua, larutan elektrolit atau larutan rehidrasi oral juga boleh diberikan. Elakkan minuman sukan kerana ia tinggi kandungan gula

Elakkan memberi bayi anda mana-mana ubat antidiarhea yang dijual bebas.

Ubat atau vitamin

Jika anda pasti bahawa suplemen zat besi yang bertanggungjawab, anda boleh mengesahkannya dengan doktor. Tetapi anda tidak sepatutnya berhenti memberi suplemen melainkan diarahkan berbuat demikian.

Secara amnya, warna najis bayi bertukar hijau bukanlah sesuatu yang perlu dibimbangkan.

Namun sekiranya anda inginkan lebih kepastian mengenai keadaan si kecil, berundinglah dengan
pakar kanak-kanak
.


Jika Diabetes Tidak Dikawal Ini Kesan Jangka Pendek & Panjang Yang Boleh Terjadi, AWAS!

Diabetis atau kencing manis ini adalah salah satu
penyakit kronik
 yang ditakuti oleh kebanyakan orang kerana ia mempunyai banyak komplikasi yang bakal dihidapi oleh penghidapnya. Namun, apakah komplikasi kencing manis jika pengambilan makanan bergula tidak dikawal?

Untuk mendapatkan lebih banyak info tentang Kencing Manis sila dapatkannya
di sini.

Komplikasi kencing manis jangka pendek

Berikut antara impak yang boleh dialami:

i) Hiperglisemia

Hiperglisemia atau gula tinggi dalam darah dalam tempoh yang panjang boleh menyebabkan kerosakan saraf dan organ tubuh.

I
a terjadi sekiranya pesakit tidak mengambil langkah pencegahan untuk mengurangkan tahap gula dalam darah seperti suntikan insulin.

Hiperglisemua adalah keadaan yang serius dan memerlukan rawatan perubatan segera.

ii) Hipoglisemia

Dalam beberapa kes, penghidap diabetes melakukan kawalan yang salah dan berlebihan sehingga tahap glukosa dalam darah menjadi terlalu rendah.

Melambatkan waktu makan dan bersenam serta pengambilan ubat diabetes atau suntikan insulin boleh menyebabkan hipoglisemia.

Kawalan gula dalam darah dan rundingan bersama doktor boleh mengelakkan pesakit mengalami hipoglisemia ini.

iii) Ketoasidosis

Ketoasidosis adalah komplikasi penyakit kencing manis yang terjadi apabila tubuh tidak mampu menggunakan glukosa atau gula dalam darah sebagai tenaga kerana kekurangan insulin.

Ketika sel-sel tubuh kekurangan tenaga, ia akan menggunakan lemak cadangan sebagai tenaga.

Semasa rantaian lemak terganggu, terbentuklah keton (racun) dalam tubuh.

Keadaan ini boleh menyebakan kesukaran bernafas, sakit perut terlampau dan dehidrasi.

Komplikasi kencing manis jangka panjang

i) Kerosakan mata

Kadar gula yang turun naik pada peringkat awal menyebabkan masalah keseimbangan cecair dalam kanta.

Ini boleh menyebabkan mata menjadi kabur dan lama kelamaan kanta akan rosak, iaitu menjadi katarak mata.

Pada masa sama saraf juga boleh rosak. Kedua-dua keadaan ini boleh menyebabkan buta.

Baca juga:

ii) Masalah kulit dan kaki

Pesakit kencing manis sangat mudah
mengalami masalah kaki.

Kerosakan pada saraf dan saluran darah akan mengehadkan alirah darah ke bahagian kaki.

Gatal-gatal kecil pada kaki dan kulit mudah menjadi jangkitan luka yang sangat teruk.

Tanpa penjagaan yang serius, luka akan semakin membesar dan sekiranya semakin teruk bahagian itu mesti dipotong supaya jangkitan tidak terus merebak.

iii) Mati pucuk dan risiko mandul

Akibat pengaliran darah yang perlahan dan juga kerosakan saraf, fungsi alat sulit lelaki yang menghidap diabetes boleh menurun dan menyebabkan mati pucuk.

iv) Buah pinggang

Gula yang tinggi juga boleh merosakkan sel buah pinggang dan menyebabkan buah pinggang terpaksa bekerja lebih.

Biasanya, pesakit akan dipantau sama ada buah pinggang mereka masih dalam keadaan baik atau sebaliknya.

v) Masalah jantung antara komplikasi kencing manis

Penghidap diabetes berisiko terkena masalah jantung.

Penyelidik mengatakan bahawa risiko serangan jantung pada penghidap kencing manis adalah sama dengan mereka yang pernah mengalami serangan jantung.

Beberapa masalah pada jantung dan penyempitan pembuluh darah yang berkait dengan diabetes adalah:

Strok

Kerosakan pembuluh arteri

Tekanan darah tinggi

Kolesterol tinggi

Oleh sebab itu, penghidap kencing manis perlu melakukan pemeriksaan kadar gula dalam darah secara rutin, menjaga gaya hidup dan pemakanan bagi mengurangkan risiko komplikasi kencing manis ini.